open-index/open-wikipedia-markdown huggingface dataset:
జె.ఆర్. గంగారమణి

**జవహర్ లాల్ ఆర్. గంగారమణి** ఒక భారతీయ వ్యాపారవేత్త సౌదీ అరేబియా & ఒమన్‌లలో ఉనికిని కలిగి ఉన్న అల్ ఫరా గ్రూప్ భాగస్వామి.  2010లో భారత ప్రభుత్వం ఆయనకు సామాజిక సేవ రంగానికి చేసిన సేవలకు గాను భారతదేశపు నాల్గవ అత్యున్నత పౌర పురస్కారమైన పద్మశ్రీ పురస్కారాన్ని ప్రదానం చేసింది.

## వ్యక్తిగత జీవితం
జవహర్ లాల్ గంగారమణి ముంబైలో సింధీ కుటుంబంలో జన్మించాడు.  1971లో బొంబాయి విశ్వవిద్యాలయం నుండి స్ట్రక్చరల్ ఇంజనీరింగ్ లో గ్రాడ్యుయేషన్ పూర్తి చేసి, ముంబైలో తన వృత్తిని ప్రారంభించిన తరువాత, అతను 1974లో దుబాయ్ కు వెళ్లి, స్థానిక నిర్మాణ సంస్థలో ఇంజనీర్ గా పనిచేసి దుబాయ్ వరల్డ్ ట్రేడ్ సెంటర్ నిర్మాణంలో నిమగ్నమిచ్చాడు. 

1980లో అతను అల్ ఫరాఎ జనరల్ కాంట్రాక్టింగ్ కంపెనీలో చేరాడు.  అతను తన భార్య ఉషా, ముగ్గురు కుమార్తెలు షాలిని, నటాషా, హీరాలతో యు.ఎ.ఇ.లో నివసిస్తున్నాడు.  పర్షియన్ గల్ఫ్ లో అత్యంత ధనిక భారతీయులలో కూడా ఆయన ఒకరుగా పరిగణించబడతాడు. 

## అవార్డులు, గుర్తింపులు

* పద్మశ్రీ – భారత ప్రభుత్వం – 2010 
* ప్రవాసీ భారతీయ సమ్మాన్ – భారత ప్రభుత్వం – 2009 
* పజ్జసిరాజ పురస్కర్ (వ్యావశయ రత్న)- మహారాష్ట్ర ప్రభుత్వం – 2011 
* గ్లోబల్ ఇండియన్ అచీవర్ ఆఫ్ ది ఇయర్ - కన్ స్ట్రక్షన్ వీక్ ఇండియా – 2012 
* హానోరిస్ కాసా డాక్టరేట్ – జార్జియా విశ్వవిద్యాలయం 

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
బోస్నియా హెర్జెగోవినాలో హిందూమతం

[thumb| [దేవనాగరి|దేవనాగరిలో "ఓం" గుర్తు]]
హిందూమతం బోస్నియా-హెర్జెగోవినాలో మైనారిటీ మతం. ప్రధానంగా ఇస్కాన్ ఉద్యమం ద్వారా హిందూమతం ఉనికి కనిపిస్తుంది.

పూర్వ యుగోస్లేవియాలో, ఇస్కాన్ ఉద్యమం 1970ల నుండి ఉంది. 1988 నుండి బోస్నియా-హెర్జెగోవినాలో ఉనికిలో ఉంది. 2005లో ఇది అధికారికంగా మతపరమైన సంఘంగా నమోదు చేయబడింది. సారయెవోలో ఒక వ్యవస్థీకృత సమాజం ఉంది. ఇతర నగరాల్లో కూడా సభ్యులు ఉన్నారు.   ఇస్కాన్‌లో దాదాపు 300 నుండి 500 వరకు  సభ్యులు ఉన్నారు.

ఇస్కాన్ వారి *జీవితం కోసం ఆహారం*, బోస్నియా హెర్జెగోవినాలో ప్రసిద్ధి చెందింది. బోస్నియా హెర్జెగోవినాలో యుద్ధ సమయంలో సారాజెవోలోని ఇస్కాన్ భక్తులు మూడు సంవత్సరాల పాటు ప్రతిరోజూ అనాథాశ్రమాలు, వృద్ధుల గృహాలు, ఆసుపత్రులు, వికలాంగ పిల్లల కోసం ఇన్‌స్టిట్యూట్‌లు, బేస్‌మెంట్ షెల్టర్‌లను సందర్శించారు. 1992 నుండి సారాయెవోలో 20 టన్నుల ఆహారం పంపిణీ చేసిందని అంచనా.

## ఇవి కూడా చూడండి

* స్లోవేకియాలో హిందూమతం
* స్లోవేనియాలో హిందూమతం
* క్రొయేషియాలో హిందూమతం

## మూలాలు

వర్గం:దేశాల వారీగా హిందూమతం
అర్థం

**అర్థం** తెలుగులో రూపొందుతున్న సైకలాజికల్ థ్రిల్లర్ సినిమా. రిత్విక్ వెత్సా సమర్పణలో మినర్వా పిక్చర్స్, ఎస్‌విఎమ్ (శ్రీ వాసవి మూవీ) ప్రొడక్షన్స్ బ్యానర్‌లపై రాధికా శ్రీనివాస్ నిర్మిస్తున్న ఈ సినిమాకు మణికాంత్‌ తెల్లగూటి దర్శకత్వం వహిస్తున్నాడు.  మహేంద్రన్, శ్రద్దా దాస్,  వైశాలి నందన్, అజయ్, ఆమని ప్రధాన పాత్రల్లో నటిస్తున్న ఈ సినిమాను తెలుగు, తమిళం, మలయాళం, కన్నడ భాషల్లో విడుదల చేయనున్నారు. అర్థం ఫస్ట్‌లుక్ ను 16 ఆగష్టు 2021న సంగీత దర్శకుడు థమన్ విడుదల చేశాడు.
## నటీనటులు
* మహేంద్రన్
*శ్రద్దా దాస్   
*వైశాలి నందన్  
*అజయ్  
*ఆమని 
*సాహితీ అవంచ
*దేవి ప్రసాద్  
*సాయి దీనా  
*వాసు విక్రమ్
*రౌడీ రోహిణి  
*ఈటీవీ ప్రభాకర్

## సాంకేతిక నిపుణులు
*బ్యానర్: మినర్వా పిక్చర్స్, ఎస్‌విఎమ్ (శ్రీ వాసవి మూవీ) ప్రొడక్షన్స్  
*నిర్మాత:  రాధికా శ్రీనివాస్  
*కథ, స్క్రీన్‌ప్లే,ఎడిటర్, దర్శకత్వం:  మణికాంత్ తెల్లగూటి
* మాటలు, పాటలు: రాకేందు మౌళి
*సంగీతం: హర్షవర్ధన్ రామేశ్వర్
*సినిమాటోగ్రఫీ: పవన్ చెన్నా
*పీఆర్వో: నాయుడు సురేంద్ర కుమార్, ఫణి కందుకూరి  
*నృత్యాలు: సుచిత్రా చంద్రబోస్,
*అసోసియేట్ నిర్మాత: పవన్ జానీ, వెంకట రమేష్

## మూలాలు

వర్గం:2022 తెలుగు సినిమాలు
గ్రీస్‌లో హిందూమతం

[thumb| [దేవనాగరి|దేవనాగరిలో "ఓం" గుర్తు]]
**గ్రీస్‌లో హిందూమతాన్ని** తక్కువ మంది ఆచరిస్తారు.  2012 నాటికి గ్రీస్‌లో దాదాపు 20,000 మంది హిందువులు ఉన్నారు.  

## గ్రీస్‌లో భారతీయులు
ఏథెన్స్‌లో ఒక చిన్న హిందూ సమాజం ఉంది. 25 మంది పీఐఓలు 12 మంది NRIలు నగరంలో ఉన్నారు. ఏథెన్స్‌లో ఇంకా చాలా మంది భారతీయ వలస కార్మికులు ఉన్నారు. మిగతా గ్రీస్‌లో కూడా ఉన్నారు. వారిలో చాలామంది గృహ కార్మికులుగా లేదా సంపన్న కుటుంబాలకు డ్రైవర్లుగా పనిచేస్తున్నారు.

## గ్రీస్‌లోని భారతీయ సంస్థలు
గ్రీస్‌లోని భారతీయ సంస్థల్లో గ్రీక్ ఇండియన్ కల్చరల్ అండ్ వెల్ఫేర్ అసోసియేషన్, ఇండో-గ్రీక్ బిజినెస్ ఫౌండేషన్.  యునైటెడ్ నేటివ్ ఇండియన్ కమ్యూనిటీ ఆఫ్ గ్రీస్ (UNICOG) ఉన్నాయి. దిలేసి లో తనగ్రా సమీపంలో ఒక చిన్న ఆలయం ఉంది.

## హిందూ సంస్థలు
ఇస్కాన్, సత్యానంద యోగా, సహజ యోగా, బ్రహ్మ కుమారి, సత్యసాయి బాబా సంస్థలు గ్రీస్‌లో ఉన్నాయి.

యోగా గ్రీస్‌లో ఆదరణ పొందుతోంది. ముఖ్యంగా సత్యానంద యోగా, సహజ యోగాలు ప్రాచుర్యంలో ఉన్నాయి. సత్యానంద యోగాను స్వామి సత్యానంద స్థాపించారు. స్వామి సత్యానంద స్వామి శివమూర్తిని గ్రీస్‌కు యోగా సందేశాన్ని తీసుకువెళ్లడానికి అప్పగించారు. అతని ప్రేరణ, మార్గదర్శకత్వంలో, 1978లో స్వామి శివమూర్తి సత్యానందాశ్రమం హెల్లాస్‌ను (కలమటలో ప్రారంభించి, ఏథెన్స్, థెస్సలొనీకి, గ్రీకు ప్రధాన భూభాగం, ద్వీపాలలోని ఇతర ప్రాంతాలకూ విస్తరించారు) స్థాపించారు. సత్యానందాశ్రమం హెల్లాస్ ప్రస్తుత ఆశ్రమం 1984లో పైనియా పట్టణం వెలుపల స్థాపించబడింది. మరుసటి సంవత్సరం స్వామి సత్యానంద దీన్ని ప్రారంభించాడు. 1984, 1985లో స్వామి సత్యానంద గ్రీస్‌ను సందర్శించాడు. 'నిన్ను నీవు తెలుసుకో' అనే పురాతన సందేశంతో ప్రజల్లో జ్నానతృష్ణను ప్రేరేపించాడు. ఈ పర్యటనల సమయంలో, అతను ఆధ్యాత్మిక జీవితంపై అద్భుతమైన, లోతైన బోధనలు చేసాడు. యోగా, తంత్రంల జ్ఞానాన్ని వివరించాడు. యోగాను మానవుడి అమూల్యమైన వారసత్వంగా వెల్లడించాడు.

గరుడ హెల్లాస్  పబ్లిషింగ్ హౌస్‌ను 2007లో స్థాపించారు. ఇది గ్రీస్‌లోని థెస్సలోనికిలో ఉంది. పరిమాణంలో చిన్నదైన గరుడ హెల్లాస్, ప్రతి యోగా విద్యార్థికి తన పుస్తకాల ద్వారా స్పష్టమైన విద్యాపరమైన, వ్యక్తిగతీకరించిన మద్దతును అందిస్తుంది. ఇది ప్రధానంగా భారతదేశంలోని బీహార్ స్కూల్ ఆఫ్ యోగా నుండి ఇంగ్లీషులో ఉన్న యోగా పుస్తకాలను దిగుమతి చేస్తుంది. గరుడ హెల్లాస్ యోగా పుస్తకాలను గ్రీకు భాషలోకి అనువదించి ప్రచురిస్తుంది. తద్వారా యోగా జ్ఞానాన్ని గ్రీకు మాట్లాడే ప్రజలందరికీ నిష్పాక్షికంగా, శాస్త్రీయంగా అందిస్తుంది.

### ఇస్కాన్
ఇస్కాన్‌కు గ్రీస్‌లో చాలా తక్కువ మంది భక్తులు ఉన్నారు. అది గ్రీస్‌లోని ఏథెన్స్‌లో ఒక శాఖను స్థాపించింది. ఏథెన్స్ లోని 60 కొలోకోట్రోని వీధిలో ఈ శాఖ ఉంది. దీనికి "ప్రార్థన గృహం" అనే గ్రీస్ చర్చి హోదా ఉంది. గ్రీకు మత మంత్రిత్వ శాఖ నుండి ఇది గుర్తింపు పొందింది. 

## ప్రభుత్వ తోడ్పాటు
2006 మార్చి 1 న, గ్రీకు ప్రభుత్వం దహన సంస్కారాలను అనుమతించే చట్టాన్ని ఆమోదించింది.  ఈ చట్టాన్ని ఏథెన్స్‌లోని భారతీయ సమాజం స్వాగతించింది.

## ఇవి కూడా చూడండి

* నార్త్ మాసిడోనియాలో హిందూమతం
* ఫ్రాన్స్‌లో హిందూమతం
* ఇటలీలో హిందూమతం

## మూలాలు

వర్గం:దేశాల వారీగా హిందూమతం
వర్గం:గ్రీకు
ఇటలీలో హిందూమతం

[thumb|299x299px| విసెంజాలోని అల్బెట్టోన్‌లో [అంతర్జాతీయ కృష్ణ చైతన్య సంఘం|హరేకృష్ణ మందిరం]]
ఇటలీలో 0.3% మంది **[[హిందూధర్మం|హిందూమతాన్ని]] ఆచరిస్తున్నారు.** ఇటలీ పౌరులలో 0.1% మంది, వలస వచ్చిన జనాభాలో 2.9% మంది హిందువులున్నారు.  2012 నాటికి ఇటలీలో దాదాపు 90,000 మంది హిందువులు ఉన్నారు.  2015 నాటికి ఈ జనాభా 1,20,000 కు పెరిగింది. 2021 నాటికి, జనాభా దాదాపు 1,80,000 ఉంది. యునైటెడ్ కింగ్‌డమ్ తర్వాత ఐరోపాలో ఇది రెండవ అతిపెద్ద హిందూ సంఘం.

## జనాభా వివరాలు

## మతంగా అధికారిక గుర్తింపు
ఇటలీలో అధికారిక గుర్తింపు కోసం హిందువులు ఒత్తిడి చేస్తున్నారు. యూనియన్ ఇండయిస్టా ఇటాలియా 2007లో ఇటాలియన్ ప్రభుత్వంతో ఒప్పందంపై సంతకం చేసింది. ఇటలీ పార్లమెంటు 2012లో బౌద్ధమతంతో పాటు హిందూమతానికి అధికారిక గుర్తింపును ఇచ్చింది.  2012 డిసెంబరు 11 న, ఇటలీ పార్లమెంటు ఇటాలియన్ హిందూ యూనియన్‌తో ప్రభుత్వం చేసుకున్న ఒప్పందాన్ని (ఇంటెసా) ఆమోదించింది (L.31/12/2012 n. 246). ఒప్పంద చట్టంలోని ఆర్టికల్ 24లో ప్రకటించినట్లుగా, దీపావళిని ఇటలీలో అధికారిక హిందూ పండుగగా గుర్తించారు. 

## మాతా గీతానంద ఆశ్రమం
ఐరోపాలోని మూడు హిందూ మఠాలలో ఇది ఒకటి. మాతా గీతానంద ఆశ్రమం అల్టారే మునిసిపాలిటీలోని లోకాలిటా పెల్లెగ్రినోలో ఉంది. ఇది సవోనా లోతట్టు ప్రాంతంలో 520 మీటర్ల ఎత్తులో ఉన్న కొండపై ఉంది. 

## ఇవి కూడా చూడండి

* దేశాల వారీగా హిందూమతం
* స్పెయిన్‌లో హిందూమతం
* గ్రీస్‌లో హిందూమతం

## మూలాలు

వర్గం:దేశాల వారీగా హిందూమతం
వర్గం:ఇటలీ
నార్త్ మాసిడోనియాలో హిందూమతం

**[[ఉత్తర మేసిడోనియా|నార్త్ మాసిడోనియాలో]] హిందూమతం** ప్రధానంగా హరే కృష్ణ ఉద్యమం (ఇస్కాన్), సత్యసాయి బాబా సంస్థల ద్వారా ప్రాచుర్యంలో ఉంది. ఇస్కాన్, సత్య సాయి బాబా-సెంటర్ ప్రాచ్య మతంలో భాగంగా మాసిడోనియాలో నమోదయ్యాయి. 
## నార్త్ మాసిడోనియాలో హరేకృష్ణ ఉద్యమం
ఇస్కాన్ చట్టబద్ధంగా నమోదు చేయబడిన సంస్థ. మాసిడోనియాలో మతపరమైన మైనారిటీగా గుర్తింపు పొందింది. ప్రధాన కేంద్రం స్కోప్యేలో ఉంది. దేశవ్యాప్తంగా దీనికి అనుచరులున్నారు. దీని మొదటి కేంద్రాన్ని 1988లో ప్రారంభించింది. స్థానిక సభ్యులే కాకుండా మాజీ యుగోస్లావ్ దేశాల నుండి కూడా భక్తులు తరచుగా సందర్శిస్తారు. వీరి సంఖ్య గణనీయంగా ఎక్కువగా ఉంటుంది.

మాసిడోనియాలో, వివిధ మత సంస్థలు సమావేశమయ్యే సందర్భం వచ్చినప్పుడల్లా ప్రభుత్వాలు హరేకృష్ణ భక్తులను క్రమం తప్పకుండా ఆహ్వానిస్తాయి. మరణించిన ప్రెసిడెంట్ ట్రాజ్కోవ్స్కీ ఇతర మత సమూహాల నాయకులను కలిసిన ప్రతిసారీ హిందూ సంస్థల సభ్యులను కూడా ఆహ్వానించేవాడు. 
## మాసిడోనియాలోని సత్యసాయి బాబా సంస్థ
సత్యసాయి బాబా ఆర్గనైజేషన్ కూడా చట్టబద్ధంగా నమోదైన సంస్థ. మాసిడోనియాలో మతపరమైన మైనారిటీగా గుర్తింపు పొందింది. మాసిడోనియన్ సత్యసాయి ఉద్యమం, హరేకృష్ణ ఉద్యమం వలెనే, 1980ల చివరలో ఉనికి స్థాపించుకుంది. ఆ సమయంలో స్కోప్యేలో ఒక సమూహం ఏర్పడింది. ఇప్పుడు సత్యసాయి సంస్థకు స్కోప్యేలో మూడు కేంద్రాలు ఉన్నాయి. స్టిప్‌లో ఒక చిన్న సమూహం ఉంది. దేశంలోని మిగిలిన ప్రాంతాల్లో సానుభూతిపరులు గణనీయమైన సంఖ్యలో ఉన్నారు.
## ఇవి కూడా చూడండి
* గ్రీస్‌లో హిందూమతం
* పోర్చుగల్‌లో హిందూమతం
* ఇటలీలో హిందూమతం

## మూలాలు

## బాహ్య లంకెలు

* Sathya Sai Baba Centres in North Macedonia 
* Chinmoy Mission in North Macedonia
* Yoga in Daily Life in North Macedonia
* Unofficial MySpace of ISKCON in North Macedonia; many pictures
* Web Page of ISKCON in North Macedonia 
* Live broadcast from several temples from India in North Macedonia 

వర్గం:దేశాల వారీగా హిందూమతం
శశివదనే

**శశివదనే** తెలుగులో రూపొందుతున్న ప్రేమ కథ సినిమా. ఎస్వీఎస్ కన్‌స్ట్రక్షన్స్ ప్రై.లి., ఏజీ ఫిల్మ్ కంపెనీ బ్యానర్‌లపై అహితేజ బెల్లంకొండ నిర్మిస్తున్న ఈ సినిమాకు సాయి మోహన్ ఉబ్బన దర్శకత్వం వహించాడు. రక్షిత్ అట్లూరి, కోమలి ప్రసాద్, మహేష్ ప్రధాన పాత్రల్లో నటించారు.
## చిత్ర నిర్మాణం
శశివదనే కాన్సెప్ట్ టీజర్‌ను 16 సెప్టెంబర్ 2021న విడుదల చేశారు. ఈ సినిమా పూజా కార్యక్రమాలతో 17 నవంబర్ 2021న  ప్రారంభమైంది. ఈ సినిమా ముహూర్తపు సన్నివేశానికి దర్శకుడు మారుతి క్లాప్ ఇవ్వగా, సంగీత దర్శకుడు రఘు కుంచే కెమెరా స్విచ్ఛాన్ చేశాడు.
## నటీనటులు
*రక్షిత్ అట్లూరి
*కోమలి ప్రసాద్
*సుబ్రమణ్యంపోతుల
*మహేష్ 
*శ్రీమాన్ 
*ప్రిన్స్ దీపక్ 
## సాంకేతిక నిపుణులు
*బ్యానర్:  ఎస్వీఎస్ కన్‌స్ట్రక్షన్స్ ప్రై.లిఏజీ ఫిల్మ్ కంపెనీ
*నిర్మాత:  అహితేజ బెల్లంకొండ 
*కథ, స్క్రీన్‌ప్లే, దర్శకత్వం:  సాయి మోహన్ ఉబ్బన 
*సంగీతం: శరవణ వాసుదేవన్
*సినిమాటోగ్రఫీ:  సాయికుమార్ దార
*పాటలు:కిట్టు విస్సాప్రగడ, కరుణాకర్ అడిగర్ల
*పీఆర్వో: సురేంద్రకుమార్ నాయుడు, ఫణి కందుకూరి 
*ఎడిటర్: గ్యారీ బీహెచ్
*కలరిస్ట్: ఎ. అరుణ్ కుమార్  
*సీఈవో: ఆశిష్ పెరి  
*ఎగ్జిక్యూటివ్ నిర్మాత: శ్రీపాల్ చొల్లేటి    
*కాస్ట్యూమ్స్, సమర్పణ: గౌరీ నాయుడు

## మూలాలు

వర్గం:2024 తెలుగు సినిమాలు
జిబ్రాల్టర్‌లో హిందూమతం

జిబ్రాల్టర్‌లో **హిందూమతం** మైనారిటీ మతం. జనాభాలో 2% మంది హిందువులు.  హిందువుల్లో చాలా మంది సింధీ మూలానికి చెందినవారు.

## జనాభా వివరాలు
2000 జనాభా లెక్కల ప్రకారం హిందువులు 491 మంది ఉన్నారు. ఇది జిబ్రాల్టర్ జనాభాలో 1.8%.  2012 నాటి అంచనా ప్రకారం, హిందువుల జనాభా దేశ జనాభాలో 2%.  

1970 నుండి 2012 వరకు హిందువుల జనాభా కింది విధంగా ఉంది: 

## చరిత్ర
[ఎడమ|thumb| [జిబ్రాల్టర్ హిందూ దేవాలయంలో సీతా లక్ష్మణ హనుమ సమేత శ్రీరామచంద్రుడు]]
బ్రిటిషు భారతదేశం నుండి జిబ్రాల్టర్‌లోకి మొదటిగా 1870లో హైదరాబాద్ చుట్టుపక్కల ప్రాంతం నుండి కొత్త సూయజ్ కెనాల్‌ ద్వారా వచ్చినట్లు భావిస్తున్నారు. కొత్త సింధీ వ్యాపారులు రిమోట్‌గా నిర్వహించగలిగే వ్యాపారాలను స్థానిక నిర్వాహకులతో ఏర్పాటు చేసుకున్నారు. భారతీయులు జిబ్రాల్టేరియన్ల నుండి కొంత ప్రతిఘటనను ఎదుర్కొన్నారు. 1921లో ఏడుగురు హిందూ వ్యాపారులు తమ కార్యకలాపాలను నిర్వహించడానికి లైసెన్సులు పొందారు. 1950 నాటికి లైసెన్సుల సంఖ్య మూడు రెట్లు పెరిగింది. అయితే స్పానిష్‌ వారు సరిహద్దును మూసివేసినప్పుడు, స్పానిష్ షాప్ అసిస్టెంట్‌లు లేనప్పుడూ సహాయం కోసం అసలైన డిమాండు ఏర్పడింది. 1970 నాటికి దాదాపు 300 ట్రేడింగ్ లైసెన్సులు ఉన్నాయి 

హిందూ సమాజానికి ప్రతిఘటన ఉండేది. కానీ పెద్దలు కుదిర్చిన వివాహాలు తగ్గడం, జిబ్రాల్టర్‌లోని ఇతర సమూహాలతో కలిసి ఒకే పాఠశాలలకు పిల్లలను పంపడం వంటివి జరిగాయి. పౌరులు నిజమైన జిబ్రాల్టేరియనా కాదా అని నిర్ణయించే తేదీని, సాధ్యమైనంత ఎక్కువ మంది భారతీయులను మినహాయించటానికి రూపొందించబడింది. అయితే 1973 నాటికి స్థానిక హిందూ న్యాయవాది హరేష్ బుధ్రానీ హిందువులు పూర్తిగా సంఘంలో చేరగలరని అంచనా వేశాడు. 

1993 దీపావళి రోజున సంఘం జిబ్రాల్టర్ హిందూ దేవాలయాన్ని ప్రారంభించింది. 1999 నాటికి అలంకరణ పూర్తయింది. ప్రాణ ప్రతిష్ట వేడుకను భారతదేశానికి చెందిన ఒక పూజారి అధికారికంగా నిర్వహించాడు. జిబ్రాల్టర్ గవర్నర్ రిచర్డ్ లూస్ 2000 మార్చి 1 న ఆలయాన్ని అధికారికంగా ప్రారంభించాడు.

## సమకాలీన సమాజం
2004లో బుధ్రానీ, హౌస్ ఆఫ్ అసెంబ్లీలో స్పీకర్‌గా ఎన్నికయ్యాడు.  తరువాత అతను జిబ్రాల్టర్ పార్లమెంట్‌కు మొదటి స్పీకర్ అయ్యాడు. 

2012లో జిబ్రాల్టర్ మేయర్ హిందువుల పండుగ దీపావళిని జరుపుకోవడానికి హిందూ సమాజాన్ని జిబ్రాల్టర్ సిటీ హాల్‌లోకి ఆహ్వానిస్తున్నట్లు ప్రకటించడం సంచలనం కలిగించింది. 

5 లేదా అంతకంటే ఎక్కువ GCSE (గ్రేడ్‌లు A-C) సాధించిన విద్యార్థులలో హిందువులలో అత్యధిక నిష్పత్తి (%) ఉంది. డిగ్రీ ఉన్న పని చేసే వయస్సు గలవారిలో అత్యధిక శాతం హిందువులే. జిబ్రాల్టర్‌లో అత్యల్ప నేరాల రేటు కూడా హిందువుల్లోనే ఉంది.  

## ఇవి కూడా చూడండి

* గ్వాడలోప్‌లో హిందూమతం
* రీయూనియన్‌లో హిందూమతం
* స్పెయిన్‌లో హిందూమతం

## మూలాలు


వర్గం:దేశాల వారీగా హిందూమతం
ది ట్రిప్

**ది ట్రిప్** 2021లో విడుదలైన తెలుగు సినిమా.  వి.డి.ఆర్ ఫిల్మ్స్ బ్యానర్‌పై దుర్గం రాజమౌళి నిర్మించిన ఈ సినిమాకు వంశీకృష్ణ ఆకెళ్ళ దర్శకత్వం వహించాడు. ఆమని, గౌతమ్ రాజు, షఫీ, సౌమ్య శెట్టి ప్రధాన పాత్రల్లో నటించిన ఈ సినిమా ఫస్ట్ లుక్‌ను 26 అక్టోబర్ 2021న విడుదల చేసి,  సినిమాను 12 నవంబర్ 2021న విడుదలైంది.
## కథ
కాలేజ్ స్టూడెంట్ అయిన గౌతమ్ డ్రగ్స్‌కు అలవాటుపడి బానిస అవుతాడు. ఆమనీ తన కొడుకు  డ్రగ్స్‌కు బానిసైయాడని తెలిసి తల్లడిల్లిపోతుంది. గౌతమ్ ఆ మత్తులో తనకు తెలియకుండానే తను తీసుకునే నిర్ణయాల వల్ల ఇబ్బందులు ఎదుర్కుంటూ ఉంటాడు. ఈ క్రమంలోనే గౌతమ్ ఒకరోజు ఒక గ్రామానికి బయలుదేరి ఒక అడవిడిలో ఇబ్బందుల్లో పడుతాడు. గౌతమ్ అక్కడి నుండి ఎలా బయటపడ్డాడు, చివరగా అతడు ఎలా మారాడు అన్నదే మిగిలిన సినిమా కథ.
## నటీనటులు
*ఆమని  
*గౌతమ్ రాజు  
*షఫీ  
*సౌమ్య శెట్టి
*సరళారెడ్డి
*వైభవ్ సూర్య
*శ్రీసాయి దుర్గ 
*డా. హరిగోపాల్ 
*బేబీ నేత్ర రెడ్డి 
*మాస్టర్ అధర్వన్
*సిల్వర్ సురేష్

## సాంకేతిక నిపుణులు
*బ్యానర్:  వి.డి.ఆర్ ఫిల్మ్స్ 
*నిర్మాత: దుర్గం రాజమౌళి   
*కథ, స్క్రీన్‌ప్లే, దర్శకత్వం:  వంశీకృష్ణ ఆకెళ్ళ
*సంగీతం: కార్తిక్ కొడకండ్ల
*సినిమాటోగ్రఫీ:  విశ్వ దేవబత్తుల
*ఎడిటర్: బొంతల నాగేశ్వరరెడ్డి

## మూలాలు

## బయటి లింకులు
* 

వర్గం:2021 సినిమాలు
అజర్‌బైజాన్‌లో హిందూమతం

**అజర్‌బైజాన్‌లో హిందూమత** వ్యాప్తి సిల్క్ రోడ్‌లో సాంస్కృతిక వ్యాప్తితో ముడిపడి ఉంది. కాకసస్ లో ఒకప్పటి హిందూమత, బౌద్ధ సంస్కృతి ఆధిపత్య అవశేషాల్లో ఒకటి సురాఖని. ఇది బాకూ లోని అటాష్గా స్థలం. 

## చరిత్ర
మధ్య యుగాలలో, హిందూ వ్యాపారులు సిల్క్ రోడ్ వ్యాపారం కోసం నేటి అజర్‌బైజాన్‌ను సందర్శించేవారు. ఎక్కువగా  ముల్తాన్, సింధ్ (ప్రస్తుత పాకిస్తాన్‌లో) ల నుండి వచ్చే హిందూ వ్యాపారులు ఈ ప్రాంతం గుండా ప్రయాణించేవారు. ఈ ప్రాంతంలో ఉండగా సురాఖని లోని అటెస్గాలో ఆ వ్యాపారులు ప్రార్థనలు చేసేవారు. బ్రిటిష్ వారి రాకతో చాలా మంది వ్యాపారులు దీన్ని విడిచిపెట్టారు. ఒక పంజాబీ పండిట్ ఆధ్వర్యంలో వేడుకలు జరిగేవి.  అటాష్‌గా నిర్మాణానికి ముందు కూడా స్థానికులు సురాఖని వద్ద పూజించేవారని చారిత్రక ఆధారాలు సూచిస్తున్నాయి. వారి "ఏడు రంధ్రాలలో మండే మంట" నుండి సురఖానికి ఆ పేరు వచ్చింది.  1880వ దశకంలో రష్యాకు చెందిన జార్ అలెగ్జాండర్ III, అక్కడ నిర్వహించిన చివరి హిందూ వేడుకల్లో ఒక దానిని చూసేందుకు అజర్‌బైజాన్‌ వెళ్లాడు. 1890ల తర్వాత, అజర్‌బైజాన్‌లోని హిందూ వ్యాపారులందరూ దాదాపుగా మరణించారు లేదా భారత ఉపఖండానికి వెళ్లిపోయారు. 

## ఇస్కాన్
ఇంటర్నేషనల్ సొసైటీ ఫర్ కృష్ణ కాన్షియస్‌నెస్ (ఇస్కాన్) కు చెందిన హరేకృష్ణ భక్తులు బాకులో నమోదు చేసుకున్నారు.  బాకు సొసైటీ ఆఫ్ కృష్ణ కాన్షియస్‌నెస్ నుండి 1996లో స్వాధీనం చేసుకున్న 35,000 పుస్తకాలలో 20,000 పుస్తకాలను 2002 అక్టోబరులో అధికారులు వెనక్కి ఇచ్చేసారు.  చాలా కొద్ది మంది అజెర్రి ప్రజలు హరేకృష్ణ భక్తులనీ  వారు ఎక్కువగా ఇస్కాన్ సంస్థ సభ్యులనీ *అజర్‌బైజాన్ డైలీ డైజెస్ట్* రాసింది. 

ఇస్కాన్‌కు అజర్‌బైజాన్‌లో ఒకే ఒక సంఘం ఉంది, అది బాకులో ఉంది. అజర్‌బైజాన్‌లోకి భూమి లేదా సముద్రాల ద్వారా ప్రవేశించే ప్రయాణికుల నుండి వివిధ విశ్వాసాలకు సంబంధించిన మతపరమైన పుస్తకాలను కస్టమ్స్ కమిటీ వారు స్వాధీనం చేసుకుంటూ ఉంటారు. కొన్నిసార్లు బాకు విమానాశ్రయంలో కూడా ఇవి జరుగుతాయి. అజర్‌బైజాన్ రాజ్యాంగం మత స్వేచ్ఛను రక్షిస్తున్నప్పటికీ, బహాయిలు, హరే కృష్ణ భక్తులు మొదలైన మతాలను అభ్యసించే వ్యక్తులపై వాస్తవానికి నిషేధం ఉంది 

## ఇవి కూడా చూడండి
* దేశాల వారీగా హిందూమతం
* ఎస్టోనియాలో హిందూమతం
* బేలారస్‌లో హిందూమతం

## మూలాలు

వర్గం:దేశాల వారీగా హిందూమతం
వర్గం:అజర్‌బైజాన్
పాతపాటి సర్రాజు

**పాతపాటి సర్రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004లో జరిగిన అసెంబ్లీ ఎన్నికల్లో ఉండి నియోజకవర్గం నుండి ఎమ్మెల్యేగా గెలిచాడు. పాతపాటి సర్రాజు రాష్ట్ర క్షత్రియ కార్పొరేషన్‌ ఛైర్మన్‌గా విధులు నిర్వహించాడు.
## రాజకీయ జీవితం
పాతపాటి సర్రాజు కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన ఎమ్మెల్యే కాకముందు కోపల్లె సహకార సంఘం అధ్యక్షుడిగా, ఆకివీడు వ్యవసాయ మార్కెట్ కమిటీ ఛైర్మన్‌గా పని చేశాడు. పాతపాటి సర్రాజు 2004లో ఉండి నియోజకవర్గం నుండి కాంగ్రెస్ పార్టీ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో కాంగ్రెస్ పార్టీ తరపున పోటీ చేసి ఓడిపోయాడు. పాతపాటి సర్రాజు తరువాత వైఎస్సార్ కాంగ్రెస్ పార్టీలో చేరి 2014లో వైసీపీ తరపున పోటీ చేసి ఓడిపోయాడు.

పాతపాటి సర్రాజు 2014లో ఓడిపోయినా అనంతరం పార్టీ కార్యక్రమాల్లో క్రియాశీలకంగా పాల్గొన్నాడు. ఆయన 17 జులై 2021న ఆంధ్రప్రదేశ్ రాష్ట్ర క్షత్రియ కార్పొరేషన్‌ ఛైర్మన్‌గా నియమితుడై,  14 ఆగష్టు 2021న ఛైర్మన్‌గా భాద్యతలు చేపట్టాడు.

## మరణం
గుండెపోటుకు గురైన 72 ఏళ్ల పాతపాటి సర్రాజు భీమవరంలోని ప్రైవేటు ఆసుపత్రిలో చికిత్స పొందుతూ తుదిశ్వాస విడిచాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2004)
వర్గం:2023 మరణాలు
పాణ్యం ఉప్పు వనజా బాయి

**పాణ్యం ఉప్పు వనజా బాయి** (27 నవంబర్ 1930 - 10 ఆగష్టు 2007) (English: **P. V. Vanaja Bai**) (**పి. వి. వనజా బాయి** లేదా **వనజమ్మ**గా ప్రసిద్ధి చెందింది), ఒక భారతీయ సామాజిక కార్యకర్త, సంఘ సంస్కర్త, భారత జాతీయ కాంగ్రెస్ యొక్క క్రియాశీల రాజకీయ నాయకురాలు. ఆమె 1962లో భారతదేశంలో మహిళా సమాజ్, వెల్ఫేర్ కో-ఆపరేటివ్ సొసైటీ ఆఫ్ ఉమెన్‌ని స్థాపించారు. ఆమె మహిళా సమాజ్ డైరెక్టర్‌గా, వెల్ఫేర్ కో-ఆపరేటివ్ సొసైటీ ఆఫ్ ఉమెన్ అధ్యక్షురాలిగా పనిచేశారు. వీటితో పాటు రైల్వే కమిటీ బోర్డు సభ్యురాలిగా, శారద మహిళా మండల అధ్యక్షురాలుగా, కర్నూలు జిల్లాలో భారత జాతీయ కాంగ్రెస్ జిల్లా కాంగ్రెస్ కమిటీ బోర్డు సభ్యురాలిగా కూడా పనిచేశారు. కర్నూలు జిల్లాలో ముఖ్యంగా పాణ్యం శాసనసభ నియోజకవర్గంతో సహా బనగానపల్లె శాసనసభ నియోజకవర్గంలో భారత జాతీయ కాంగ్రెస్ పార్టీ స్థాపనలో ఆమె కీలక పాత్ర పోషించారు. మహిళలు, పేదలు, అట్టడుగు వర్గాల వారికి విద్యను అందించడంలో, గ్రామీణాభివృద్ధి కార్యకలాపాలకు ఆమె చేసిన కృషికి ఆమె ప్రముఖంగా ప్రసిద్ధి చెందింది. మైసూర్, పూణే, చెన్నై, కర్నూలు వంటి నగరాల్లో కూడా ఆమె ఈ సమస్యలపై అనేక ప్రసంగాలు చేశారు.

## తొలి జీవితం
పి. వి. వనజా బాయి గారు తమిళనాడులోని చెన్నైలో 1930 నవంబర్ 27న ప్రముఖ దేశస్థ బ్రాహ్మణ కుటుంబంలో పళ్లై వెంకట సుబ్బారావు, సావిత్రి బాయి దంపతులకు జన్మించారు. ఆమె తండ్రి సివిల్ సర్వెంట్, బ్రిటిష్ రాజ్ కాలంలో మద్రాస్ ప్రెసిడెన్సీలో అనేక జిల్లాలకు జిల్లా కలెక్టర్‌గా పనిచేశారు. మన ఆంధ్రప్రదేశ్లో కర్నూలు, నెల్లూరు, కృష్ణా జిల్లాలకు జిల్లా కలెక్టర్‌గా కూడా పనిచేశారు. సివిల్ సర్వెంట్, పద్మశ్రీ అవార్డు గ్రహీత చల్లగల్ల నరసింహం గారు తన ఆత్మకథలో, పి.వి.సుబ్బారావు గారు ఆంధ్ర రాష్ట్ర ముఖ్యమంత్రి టంగుటూరి ప్రకాశం పంతులుకు వివిధ సంక్షేమ పథకాలను అమలు చేయడంలో, రాష్ట్ర పరిపాలనలో సహాయం చేశారని చెప్పారు. వనజా బాయి పాణ్యానికి చెందిన ప్రముఖ ఉద్యానవనవేత్త, భూస్వామి పాణ్యం ఉప్పు రంగనాథరావును 1952లో వివాహం చేసుకున్నారు.

## మహిళా సమాజం
 1962 ఏప్రిల్ 16న, వనజా బాయి మహిళా సమాజ్ (మహిళా అభివృద్ధి సంఘం) అనే సంస్థను స్థాపించారు. ఆమె దాని మొదటి అధ్యక్షురాలు, కోశాధికారి.

## మరణం
వనజా బాయి గారు 2007 ఆగస్టులో గుండెపోటుతో నంద్యాలలోని ఒక ప్రైవేట్ ఆసుపత్రిలో మరణించింది.

## వనరులు, మూలాలు

### గ్రంథ పట్టిక
*
రొమేనియాలో హిందూమతం

[thumb|344x344px| ''[అభిజ్ఞాన శాకుంతలము|అభిజ్ఞానశాకుంతలం* కు జార్జ్ కోస్‌బక్ చేసిన అనుసరణ. 1897లో ప్రచురితం. ]]
*'రొమేనియాలో హిందూమత*' చరిత్ర చాలా తక్కువ. అయితే చాలా మంది ప్రముఖ [[రొమేనియా|రోమేనియన్]] మేధావులకు హిందూమతంపై ఆసక్తి ఉండేది. 1989 రొమేనియన్ విప్లవం నుండి ఇంటర్నేషనల్ సొసైటీ ఆఫ్ కృష్ణ కాన్షియస్‌నెస్ (ఇస్కాన్) పని ద్వారా కొంతమంది హిందూమతం లోకి మారారు. హరే కృష్ణ భక్తులు దేశవ్యాప్తంగా ఉచిత *ఫుడ్ ఫర్ లైఫ్'' కార్యక్రమానికి, ఇతర సాంస్కృతిక ఉత్సవాలకూ ఆహారాన్ని అందిస్తారు. ప్రతి సంవత్సరం హరే కృష్ణ భక్తులు నిర్వహించే జగన్నాధ రథయాత్రలో వేలమంది ప్రజలు పాల్గొంటారు.

## 1989 నుండి
డివైన్ లైఫ్ సొసైటీ, వేదాంత సొసైటీకి బుకారెస్ట్‌లో లోటస్ పేరుతో ఒక ప్రచురణ సంస్థ ఉంది. వారు వేద తత్వశాస్త్రం ( వివేకానంద, రామచారక, కృష్ణానంద ) పుస్తకాలను ప్రచురిస్తారు. డివైన్ లైఫ్ సొసైటీ నాయకుడు గౌరవ సభ్యుడు ఎ. రుస్సు, భారతదేశంలోని రిషికేశ్‌లో ఉన్న ప్రధాన కార్యాలయానికి జవాబుదారీగా ఉంటారు. 

అతీంద్రియ ధ్యానం చాలా సంవత్సరాల నుండే రోమానియాలో ఉంది. నికోలే సీసెస్కు పాలనలో దీన్ని నిషేధించారు. కానీ విప్లవం తర్వాత, మేధావులలో మళ్లీ అభివృద్ధి చెందింది. బుకారెస్ట్, క్లజ్-నపోకాల్లో ఇద్ బలంగా ప్రాచుర్యంలో ఉంది . 

ఇస్కాన్ బుకారెస్ట్, టిమిసోరాలో చిన్న సంఘాలను ఏర్పాటు చేసింది. టిమిసోరా లోని పాలిటెక్నికల్ ఇన్‌స్టిట్యూట్‌లో నెలవారీ సమావేశాలను నిర్వహిస్తారు. 

థియోసాఫికల్ సొసైటీ, ఆంత్రోపోసోఫికల్ సొసైటీ బుకారెస్ట్, టిమిసోరా, క్లజ్‌లలో ఉన్నాయి. వారు తమను తాము ఈ పేర్లతో అరుదుగా పిలుచుకుంటారు. వారు తమను తాము "పారా-సైకలాజికల్ రీసెర్చ్ గ్రూపులు" అని పిలుచుకుంటారు. వారి నమ్మకాలు చాలా సమకాలీనమైనవి, తూర్పు దేశాల నమ్మకాలతో చేస్తాయి. 

సత్యసాయిబాబా భక్తులు రొమేనియాలో కూడా ఉన్నారు. 

## రొమేనియాలో భారతీయులు
ప్రస్తుతం రొమేనియాలో సుమారు 1000 మంది భారతీయులు నివసిస్తున్నారు, వారిలో ఎక్కువ మంది బుకారెస్ట్, టిమిసోరాలో ఉన్నారు . 

## ఇవి కూడా చూడండి

* జర్మనీలో హిందూమతం
* ఆస్ట్రియాలో హిందూమతం
* క్రొయేషియాలో హిందూమతం 

## మూలాలు

వర్గం:దేశాల వారీగా హిందూమతం
వర్గం:రొమేనియా
మల్లేపల్లి లక్ష్మయ్య

**మల్లేపల్లి లక్ష్మయ్య**, తెలంగాణకు చెందిన జర్నలిస్టు, సామాజికవేత్త. 2009 వరకు వార్త, ఆంధ్రజ్యోతి వంటి అనేక మీడియా సంస్థలలో పనిచేశాడు. హెచ్.ఎం.టి.వి. తెలుగు న్యూస్ ఛానల్ వ్యవస్థాకులలో ఒకడు. ప్రస్తుతం బుద్ధవనం ప్రాజెక్ట్ స్పెషల్ ఆఫీసర్ గా విధులు నిర్వహిస్తున్నాడు.

## జీవిత విషయాలు
మల్లేపల్లి లక్ష్మయ్య 1961, జూలై 16న తెలంగాణ రాష్ట్రం, పెద్దపల్లి జిల్లా, గోదావరిఖనిలో జన్మించాడు. అణగారిన వర్గాల వారిపై భూస్వాముల అణచివేతను ధిక్కరించిన తన మేనమామను చూసి చిన్నతనంలోనే లక్ష్మయ్య ప్రేరణ పొందాడు. దాంతో తన 26 ఏళ్ళ వయసులో 1987లో వామపక్ష భావజాలానికి కట్టుబడి భారతీయ కమ్యునిస్టు పార్టీ (ఎంఎల్)లో భాగమయ్యాడు. జైలుకు కూడా పంపించబడ్డాడు. విడుదలైనప్పుడు తరువాత, న్యాయవాద వృత్తిని ఆపివేసి జర్నలిజాన్ని ఎంచుకున్నాడు. తన రచనల ద్వారా దౌర్జన్యాలను, దళిత వర్గాల దయనీయ స్థితిని బయటపెట్టాడు.

## వృత్తిరంగం
మల్లేపల్లి లక్ష్మయ్య తెలుగులో ఉన్న ప్రముఖ దినపత్రికల్లో పనిచేశాడు. ప్రత్యేక తెలంగాణ, దళితవాదం, ఇతర సామాజిక అంశాలపై పత్రికలలో అనేక వ్యాసాలు రాశాడు. తెలంగాణ ఉద్యమంలో భాగంగా 2009లో తన ఉద్యోగాన్ని వదిలిపెట్టి ఉద్యమంలో చేరాడు. కొంతమంది తో కలిసి హెచ్‌ఎమ్‌టివిని స్థాపించి, కొంతకాలం ఇన్‌పుట్‌ ఎడిటర్‌ గా పనిచేశాడు. 2016, మే నెలలో తెలంగాణ ముఖ్యమంత్రి కేసీఆర్ లక్ష్మయ్యను బుద్ధవనం ప్రాజెక్ట్ స్పెషల్ ఆఫీసర్ గా నియమించాడు.

## తెలంగాణ ఉద్యమం
తెలంగాణ రాష్ట్ర సమితి ఏర్పడిననాటినుండి పార్టీకి సలహాదారుడిగా ఉన్నాడు. మలిదశ తెలంగాణ ఉద్యమంలో భాగంగా ఏర్పాటయిన జాయింట్ యాక్షన్ కమిటీ కో-ఛైర్మెన్ కూడా పనిచేశాడు. సెంటర్ ఫర్ దళిత్ స్టడీస్‌కు సమన్వయకర్తగా కూడా ఉన్నాడు.

## నిర్వహించిన పదవులు
# విద్యావంతుల వేదిక స్టీరింగ్‌ కమిటీ చైర్మన్‌
# సెంటర్ ఫర్ దళిత్ స్టడీస్‌ చైర్మన్

## మూలాలు

వర్గం:1961 జననాలు
వర్గం:జీవిస్తున్న ప్రజలు
వర్గం:తెలుగు కవులు
వర్గం:పెద్దపల్లి జిల్లా కవులు
వర్గం:పెద్దపల్లి జిల్లా పాత్రికేయులు
వర్గం:పెద్దపల్లి జిల్లా రచయితలు
వర్గం:పెద్దపల్లి జిల్లా విద్యావేత్తలు
వర్గం:పెద్దపల్లి జిల్లా వ్యక్తులు
వర్గం:తెలంగాణ ఉద్యమకారులు
రాష్ట్రీయ స్వయంసేవక్ సంఘ్ సర్ సంఘ చాలక్ ల జాబితా

జాతీయవాద సంస్థ అయిన రాష్ట్రీయ స్వయంసేవక్ సంఘ్ (RSS) అధిపతిని **సర్ సంఘచాలక్** అని పిలుస్తారు. సంఘ్ పరివార్ లోని వివిధ సంస్థలకు ఆర్‌ఎస్‌ఎస్ అనేది మాతృసంస్థగా పని చేస్తుంది. ఈ సంస్థ ప్రపంచంలోనే అతిపెద్ద స్వచ్ఛంద సంస్థ. ముందున్న సర్ సంఘచాలక్ నామినేషన్ ద్వారా తర్వాతి సర్ సంఘచాలక్  నిర్ణయించబడతాడు. ఈ సంస్థ 1925లో స్థాపించబడినప్పటి నుండి ఆరుగురు వ్యక్తులు సర్సంఘచాలక్‌గా పనిచేశారు. మొదట, కేశవ్ బలిరామ్ హెడ్గేవార్, సంస్థను స్థాపించాడు, ఇతను 1925-1930, 1931-1940 కాలంలో సర్సంఘచాలక్‌గా పనిచేశాడు. రాష్ట్రీయ స్వయంసేవక్ సంఘ్ ప్రస్తుత సర్సంఘచాలక్ మోహన్ భగవత్ ఉన్నాడు.
## సర్ సంఘచాలక్ ల జాబితా

ఎం.ఎస్.గోల్వార్కర్

ఎం.ఎస్.గోల్వార్కర్ మాఘ బహుళ ఏకాదశి, 1827 శక సంవత్సరం (19 ఫిబ్రవరి 1906) నాడు సదాశివరావు, లక్ష్మీబాయి దంపతులకు నాగపూరులో జన్మించారు. సరసంఘచాలక్‌గా   1940-73 వరకు 33 సంవత్సరాలు పనిచేశారు. 66 సార్లు దేశం నలుమూలలా పర్యటన చేశారు. 1948లో గాంధీ హత్య నింద, సంఘముపై మోపి,  గోల్వార్కర్ ను   జైలులో నిర్బందించారు. 1949లో కేంద్ర ప్రభుత్వం నియుక్తి చేసిన ఆత్మచరణ్‌ ఐఎఎస్‌ కమీషను ఎర్రకోటలో విచారణ జరిపించి, రాష్ట్రీయ స్వయంసేవక సంఘానికి, గాంధీజీ హత్యకు ఏ రకమైన సంబంధము లేదని తీర్పు . 

## ఇవి కూడా చూడండి

* రాష్ట్రీయ స్వయంసేవక్ సంఘ్ సభ్యుల జాబితా

## మూలాలు

వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
కొడగనూర్ ఎస్.గోపీనాథ్

డాక్టర్ కొడగనూర్ ఎస్. గోపీనాథ్, ఎంఎస్, ఎఫ్ఎఎంఎస్, ఎఫ్ ఆర్ సిఎస్ (ఎడిన్) సర్జికల్ ఆంకాలజిస్టు. క్యాన్సరు పరిశోధన పరంగా తాను చేసిన మార్గనిర్దేశకత్వ కృషికి ప్రసిద్ధి చెందాడు. దేశంలో వైద్యపరంగా అత్యున్నత గౌరవంగా పరిగణించబడే డాక్టర్.  బి. సి. రాయ్ అవార్డుతో సహా అనేక పురస్కారాలను అందుకున్నాడు.  2010లో భారత ప్రభుత్వం ఆయనకు నాల్గవ అత్యున్నత పౌర పురస్కారం పద్మశ్రీ ని ప్రదానం చేసింది. 

## జీవిత చరిత్ర
కొడగనూర్ ఎస్. గోపీనాథ్ కర్ణాటకలోని దావణగెరె అనే చిన్న పట్టణంలో జన్మించాడు. అతను సెయింట్ పాల్స్ కాన్వెంట్ పాఠశాలలో తన పాఠశాల విద్య చదివాడు. 1968 లో దావణగెరె లోని జెజెఎం మెడికల్ కాలేజీలో చేరాడు. 1975 లో మూడవ ర్యాంకుతో ఎంబిబిఎస్ డిగ్రీ సాధించాడు. ముంబై లోని కింగ్ ఎడ్వర్డ్ మెమోరియల్ హాస్పిటల్, సేఠ్ గోవర్ధన్‌దాస్ సుందర్ దాస్ మెడికల్ కాలేజిలో సాధారణ శస్త్రచికిత్స (ఎంఎస్)లో ఎమ్మెస్ చేశాడు. రాయల్ కాలేజ్ ఆఫ్ సర్జన్స్ ఆఫ్ ఎడిన్బర్గ్ నుండి ఎఫ్.ఆర్.సి.ఎస్, న్యూ ఢిల్లీ లోని నేషనల్ అకాడమీ ఆఫ్ మెడికల్ సైన్సెస్ నుండి ఎఫ్.ఎ.ఎం.ఎస్ పొందాడు. డాక్టర్ గోపీనాథ్ బెంగళూరులోని కిద్వాయ్ మెమోరియల్ ఇనిస్టిట్యూట్ ఆఫ్ ఆంకాలజీలో సర్జికల్ ఆంకాలజిస్ట్ గా చేరాడు.

డాక్టర్ గోపీనాథ్ కళాశాల లెక్చరర్ కుసుమ్‌ను పెళ్ళి చేసుకున్నాడు. ఈ దంపతులకు కుమారుడు శ్రీనివాస్, కుమార్తె సింధూర ఉన్నారు. ఈ కుటుంబం బెంగళూరులో నివసిస్తోంది. శ్రీనివాస్ ముంబైలోని టాటా మెమోరియల్ సెంటర్‌లో థొరాసిక్ ఆంకాలజీ ఫెలోగా ఉన్నాడు. సింధూర న్యూయార్క్ నగరంలోని మౌంట్ సినాయ్‌లోని ఐకాన్ స్కూల్ ఆఫ్ మెడిసిన్‌లో క్యాన్సర్ బయాలజీలో పీహెచ్‌డీ చేస్తోంది. 

## అవార్డులు, గుర్తింపులు

* ప్రొఫెసర్ బి జి జిర్జ్ మెమోరియల్ ఒరేషన్ - 2018
* ప్రొఫెసర్ కెపి భార్గవ్ మెమోరియల్ అవార్డు - 2013
* పద్మశ్రీ – 2010
* డాక్టర్. బి. సి. రాయ్ అవార్డు – 2008
* రాజోయ్సవ పురస్కారం – 2005
* అసోసియేషన్ ఆఫ్ సర్జన్స్ ఆఫ్ ఇండియా అవార్డు

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన కర్ణాటక వ్యక్తులు
గయానాలో హిందూమతం

గయానా (**Guyana**) (పాతపేరు బ్రిటిష్ గయానా) దక్షిణ అమెరికా లోని ఉత్తర తీరంలో గల దేశం. ఈ దేశపు జనాభాలో 24.8% మంది **[[హిందూధర్మం|హిందూ]]** మతస్థులు.  పశ్చిమార్ధగోళం లోని దేశాల్లో కెల్లా దేశ జనాభాలో అత్యధిక శాతం హిందూవులున్నది గయానా లోనే. 

## చరిత్ర
బ్రిటిషు సామ్రాజ్యంలో 1833 బానిసత్వ నిర్మూలన చట్టం తరువాత, కార్మికుల అవసరం ఏర్పడడంతో, గయానా లోను ఇతర బ్రిటిష్ వెస్ట్ ఇండియన్ భూభాగాలలోనూ భారతీయుల నియామకానికి దారితీసింది. కొత్త కార్మికులు ఇక్కడికి వచ్చిన తర్వాత, కొత్త ఒప్పందాలు, పని పరిస్థితులతో పాటు తీవ్ర ఉష్ణమండల పరిస్థితులకు అనుగుణంగా మారవలసి వచ్చింది. 1835 - 1918 మధ్య, 3,41,600 మంది ఒప్పంద కార్మికులను భారతదేశం నుండి బ్రిటిష్ గయానాలోకి దిగుమతి చేసుకున్నారు. 

1852 నుండి, క్రైస్తవ మిషనరీలు ఒప్పంద సమయంలో తూర్పు భారతీయులను మతం మార్చడానికి ప్రయత్నించారు. అయితే ఇది చాలా తక్కువ విజయాన్ని సాధించింది. క్రైస్తవ మిషనరీలు మతమార్పిడి చేయడం ప్రారంభించినప్పుడు, బ్రాహ్మణులు కులాలతో సంబంధం లేకుండా హిందువులందరికీ ఆధ్యాత్మిక ఆచారాలను నిర్వహించడం ప్రారంభించారు. ఇది అక్కడ కుల వ్యవస్థ విచ్ఛిన్నానికి దారితీసింది.

1940ల చివరలో, సంస్కరణ ఉద్యమాలు చాలా మంది గయానీస్ హిందువుల దృష్టిని ఆకర్షించాయి. 1910లో ఆర్యసమాజ్ గయానాకు చేరుకుంది. సమాజ్ సిద్ధాంతం కులం ఆలోచనను, మత నాయకులుగా బ్రాహ్మణుల ప్రత్యేక పాత్రనూ తిరస్కరిస్తుంది. ఈ ఉద్యమం ఏకేశ్వరోపాసనను బోధిస్తూ, అనేక సాంప్రదాయ హిందూ ఆచారాలతోపాటు పూజలలో చిత్రాలను ఉపయోగించడాన్ని వ్యతిరేకిస్తుంది. 1930ల తరువాత, హిందూమత స్థితి మెరుగుపడడం, హిందువులపై వివక్ష తగ్గడం మొదలైన కారణాల వలన క్రైస్తవ మతంలోకి హిందువుల మతమార్పిడులు మందగించాయి.

## జనాభా వివరాలు
ఎన్నో దశాబ్దాలుగా గయానాలో హిందూమతం క్షీణిస్తూ వస్తోంది. 1991లో, గయానీస్ జనాభాలో 35.0% మంది హిందూమతస్థులు ఉన్నారు. 2002లో ఈ సంఖ్య 28.4%కి,  2012లో 24.8%కీ తగ్గింది 

### దేశంలో హిందువుల భౌగోళిక వ్యాప్తి

తూర్పు బెర్బిస్-కోరెంటైన్ ప్రాంతంలో తమిళ హిందువులు మెజారిటీగా ఉన్నారు. 

గయానా జనాభాలో 39.8% మంది తూర్పు భారతీయులే అయినప్పటికీ, కేవలం 24.8% మంది మాత్రమే హిందువులు.  మిగిలినవారు ఎక్కువగా ముస్లింలు (6.8%) లేదా క్రైస్తవులు.

## సెలవుదినాలు
హోలీ - ఫగ్వా, దీపావళి గయానాలో జాతీయ సెలవులు. 

## దేవాలయాలు

* టైన్ హిందూ మందిర్
* సెంట్రల్ వైదిక్ మందిర్
* సీతా రామ్ టూల్సీ వడే గణేష్ మందిర్
* శ్రీ మహా కాళీ దేవి ఆలయం
* ఎడిన్‌బర్గ్ శ్రీ కృష్ణ మందిరం
* హాంప్టన్ కోర్ట్ మందిర్
* ఇస్కాన్ న్యూ కులినగ్రామ్
* డి ఎడ్వర్డ్ విఘ్నేశ్వర మందిరం

## ఇవి కూడా చూడండి

* ఫ్రెంచి గయానాలో హిందూమతం
* సూరినామ్‌లో హిందూమతం
* సమోవాలో హిందూమతం
* ట్రినిడాడ్, టొబాగోలో హిందూమతం

## మూలాలు

వర్గం:దేశాల వారీగా హిందూమతం
వర్గం:గయానా
పీ.వీ.ఎల్. నరసింహరాజు

**పీ.వీ.ఎల్. నరసింహరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం పశ్చిమ గోదావరి జిల్లా సహకార సెంట్రల్‌ బ్యాంక్‌ ఛైర్మన్‌గా విధులు నిర్వహిస్తున్నాడు.
## జననం, విద్యాభాస్యం
పీవీఎల్‌ నరసింహరాజు 1961లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, ఉండి మండలం, యండగండి గ్రామంలో జన్మించాడు. ఆయన డిగ్రీ చదివాడు.  
## రాజకీయ జీవితం
పీవీఎల్‌ నరసింహరాజు పారిశ్రామిక వేత్తగా తన జీవితాన్ని ప్రారంభించి రాజకీయాల్లోకి వచ్చాడు. ఆయన ఉండి వ్యవసాయ మార్కెట్ కమిటీ ఛైర్మన్‌గా, డీసీసీబీ వైస్ డైరక్టర్‌గా పని చేశాడు. పీవీఎల్‌ 1995 నుండి ప్రస్తుతం యండగండి కో–ఆపరేటివ్‌ సొసైటీ చైర్మన్‌గా పని చేస్తున్నాడు. పీవీఎల్‌ నరసింహరాజు వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి ఉండి నియోజకవర్గ కన్వీనర్‌గా పని చేస్తూ 2019లో జరిగిన అసెంబ్లీ ఎన్నికల్లో ఉండి నియోజకవర్గం నుండి వైసీపీ అభ్యర్థిగా పోటీ చేసి ఓడిపోయాడు. ఆయన 17 జులై 2021న పశ్చిమ గోదావరి జిల్లా సహకార సెంట్రల్‌ బ్యాంక్‌ ఛైర్మన్‌గా నియమితుడయ్యాడు. 

నరసింహరాజు 2024లో జరిగిన ఆంధ్రప్రదేశ్ శాసనససభ ఎన్నికలలో ఉండి నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి రఘురామ కృష్ణంరాజు చేతిలో 56,421 ఓట్ల తేడాతో ఓడిపోయాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
ఎం.ఎన్ వెంకటస్వామి

ఎం.ఎన్‌ వెంకటస్వామి  ఇండియా లోనే ఇంగ్లీషులో జీవిత చరిత్రను రాసిన మొట్టమొదటి దళితుడు.1904 వ సంవత్సరంలో  హైదరాబాద్‌ ప్రాంతంలోని  అసఫియా లైబ్రరీ (ఇప్పటి స్టేట్‌ సెంట్రల్‌ లైబ్రరీ)లో గ్రంథపాలకుడిగా పనిచేసిన ఎం.ఎన్‌ వెంకటస్వామి పూర్తి పేరు మ్యాదరి నాగయ్య వెంకటస్వామి.

## జననం
హైదరాబాద్‌ నుంచి జాల్నా (మహారాష్ట్ర-ఒకప్పటి నిజాం యిలాకా)కు వలసబోయిన కుటుంబంలో జన్మించిన తెలుగు దళితుడు నాగయ్య, తులశమ్మల దంపతులకు ఎం.ఎన్‌ వెంకటస్వామి 1865లో జన్మిచాడు. నాగయ్య దేశంలోనే మొట్ట మొదటి సారిగా హోటల్‌ బిజెనెస్‌ ప్రారంభించిన దేశీయుడు. బ్రిటీషువారు నాగయ్యను  గౌరవంగా ‘నాగులు’ అని పిలిచేవారు. అందుకే వెంకటస్వామి తన తండ్రి జీవిత చరిత్రను 1909లో ‘లైఫ్‌ ఆఫ్‌ ఎం నాగ్లు’ పేరిట ప్రచురించాడు. (‘లైఫ్‌ ఆఫ్‌ ఎం నాగ్లు : ది ఫాదర్‌ ఆఫ్‌ ది హోటల్‌ ఎంటర్‌ప్రైజ్‌ ఇన్‌ ద సెంట్రల్‌ ప్రావిన్సెస్‌, అండ్‌ హెడ్‌ గుమాస్తా టు ద మహానాడు’ అనేది పూర్తిశీర్షిక) అదృష్ట వశాత్తు ఆ పుస్తకం కాపీలు కొన్ని ఇంగ్లండ్‌కు పంపడంతో లండన్‌ బ్రిటిష్‌ మ్యూజియం లైబ్రరీలో ఒక కాపీ అందుబాటులో ఉన్నది.అదే విధంగా  వెంకటస్వామి గురించి 2020 లో లీలా ప్రసాద్‌ అనే డ్యూక్‌ యూనివర్సిటీ ప్రొఫెసర్‌, 2021లో కార్ల్‌టన్‌ యూనివర్సిటీ (కెనడా)కు చెందిన జంగం చిన్నయ్యలు కొంత రాసారు . చాలా ఏండ్ల కిందట సీనియర్‌ జర్నలిస్టు జి.కృష్ణ కూడా వీరి గురించి రాసాడు వీటి  ఆధారంగా వెంకటస్వామి గురించి తెలిసింది. 

## జానపదం లో విశేషమైన కృషి
.వెంకటస్వామి తన తండ్రి జీవిత చరిత్ర రాయడమే గాకుండా 1893 నుంచి 1930ల వరకు ‘ఫోక్‌లోర్‌’, ‘ఇండియన్‌ అంటిక్వరీ’ ఇంకా ఇతర పత్రికల్లో తెలుగు జానపద గేయాల గురించి అనేక వ్యాసాలు రాసాడు ఎం.ఎన్‌. వెంకటస్వామి. ఇవన్నీ ఇంగ్లీషులోనే రాయడం విశేషం.అట్లా తెలుగు వారి జానపద విజ్ఞానాన్ని ప్రపంచానికి మొదటిసారిగా తెలియజేసిన వ్యక్తిగా వెంకట స్వామిని చెప్పుకోవచ్చు. అంతేగాదు ‘బొబ్బిలి యుద్ధగాథ’ను ‘దండదాసర్లు’ చెబుతూ ఉంటే రాసుకొని, పరిశోధన చేసి 1919లో ఇంగ్లీషులో పుస్తకంగా ప్రచురించాడు. దీనికి ప్రఖ్యాత చరిత్రకారుడు జాదునాథ్‌ సర్కార్‌ ముందుమాట రాసాడు.జానపద గేయాలపై మూడు పుస్తకాలను రాసిండు. 1927లో మదరాసు మెథడిస్ట్‌ పబ్లిషింగ్‌ హౌజ్‌ వాండ్లు ఈయన వ్యాసాలను ‘ది ఫోక్‌ స్టోరిస్‌ ఆఫ్‌ ది లాండ్‌ ఆఫ్‌ ఇండ్‌ (ఇండియా)’ పేరిట వెలువరించారు.ఇవే గాకుండా రామాయణాన్ని ఆంగ్లీకరించిన రాల్ఫ్‌ టి.హెచ్‌. గ్రిఫిత్‌ జీవితాన్ని గురించి కూడా రాసిండు.జానపద కథలు చెప్పే దళితుల నుంచి విస్తృతంగా సమాచారాన్ని సేకరించి వాటిని చారిత్రక కథలుగా, జానపద గేయాలుగా మనకందించిన మేటి వెంకటస్వామి.

## సాహిత్యం
సంకలో పిల్ల/ నెత్తిమీద గుల్ల/ చాదర్‌ఘాట్‌ బాట/ పామెర్‌సాబ్‌ కడుతుండు/ కూలికి పోదామ’’ అంటూ 1810 నాటి విలియమ్‌ పామర్‌ కంపెనీకి సంబంధించిన భవన నిర్మాణం, యువ భార్యభర్తల సంభాషణను గురించి గేయాన్ని పేర్కొన్నాడు. చాదర్‌ఘాట్‌ బ్రిడ్జి కాంట్రాక్టర్‌ ఈయనే! బహుశా ఆధునిక దృక్కోణంతో కార్మికుల గురించి చెప్పిన తొలి గేయంగా దీన్ని పేర్కొనవచ్చు.

‘‘చందమామ చందమామ చక్కంగా రావె/ గోలకొండ పోదాము/ గొర్రెని తెద్దాము/ గొర్రె బుడ్డెడు పాలిచ్చె/ పాలు తీసుకొని కోమటోడికిచ్చె/ కోమటోడు కొబ్బరి బెల్లం ఇచ్చె/ కొబ్బరి బెల్లం తీసుకొని స్వామికిస్తే/ స్వామి పూవు ఇచ్చె/ పూవు తీసుకొని మా అక్క కొప్పుల పెట్టిన’’ అనే గేయాన్ని 1901 నాటికే పత్రికల్లో ప్రకటించాడు.

## మరణం
1931 వ సంవత్సరంలో మరణించాడు.

## గ్రంథాలు

* లైఫ్‌ ఆఫ్‌ ఎం నాగ్లు

* ‘ఫోక్‌లోర్‌’

* ‘ఇండియన్‌ అంటిక్వరీ’

* ‘బొబ్బిలి యుద్ధగాథ’

* టి.హెచ్‌. గ్రిఫిత్‌ (జీవిత చరిత్ర )

## మూలాలు



వర్గం:1865 జననాలు
వర్గం:1931 మరణాలు
వర్గం:జానపద సాహిత్యం
వర్గం:గ్రంథాలయాలు
వర్గం:జానపద సంగీతము
భగవంత్ మాన్

**భగవంత్‌ సింగ్ మాన్‌** భారతదేశానికి చెందిన సినీ నటుడు, రాజకీయ నాయకుడు. అతను పంజాబ్ రాష్ట్రంలోని సంగ్రూర్ పార్లమెంట్ నియోజకవర్గం నుండి వరుసగా రెండుసార్లు ఆమ్ ఆద్మీ పార్టీ నుండి ఎంపీగా గెలిచాడు. భగవంత్‌ సింగ్‌ మాన్‌ పంజాబ్ 17వ ముఖ్యమంత్రిగా 2022 మార్చి 16న ప్ర‌మాణం స్వీకారం చేసి అధికారంలో ఉన్నారు.

## జననం, విద్యాభాస్యం
భగవంత్ సింగ్ మాన్ 1972 అక్టోబరు 17న పంజాబ్‌ రాష్ట్రం, సంగ్రూర్ జిల్లా, సతోజ్ గ్రామంలో జన్మించాడు. అతని తండ్రి పేరు మోహిందర్ సింగ్, అతను ఉపాధ్యాయుడు. అతను పంజాబ్‌లోని సంగ్రూర్ జిల్లాలోని ఎస్.యూ.ఎస్ ప్రభుత్వ కళాశాల నుండి బి.కామ్ చేశాడు.

## సినీ జీవితం
భగవంత్ మాన్ 1992లో క్రియేటివ్ మ్యూజిక్ కంపెనీలో చేరి చాలా షోలు చేయడం ప్రారంభించి, యూత్ కామెడీ ఫెస్టివల్, ఇంటర్ కాలేజీ పోటీలలో పాల్గొన్నాడు. అతను 1994లో ‘కచారి’ సినిమాతో సినీరంగంలోకి అడుగుపెట్టి 2018 వరకు 12కి పైగా సినిమాల్లో నటించాడు. 

అతను పాటియాలాలోని పంజాబీ యూనివర్సిటీ లోని షహీద్ ఉధమ్ సింగ్ ప్రభుత్వ కళాశాలలో రెండు బంగారు పతకాలు సాధించాడు. భగవంత్ మాన్ మొదటి కామెడీ ఆల్బమ్ జగ్తార్ జగ్గీతో, 2006లో భగవంత్ మాన్, జగ్గీ వారి నో లైఫ్ విత్ వైఫ్ షోలు, 2008లో మాన్ గ్రేట్ ఇండియన్ లాఫ్టర్ ఛాలెంజ్‌ వంటి కార్యక్రమాలతో మంచి గుర్తింపునందుకున్నాడు. “మెయిన్ మా పంజాబ్ ది” సినిమాకు గాను భగవంత్ మాన్ జాతీయ అవార్డు అందుకున్నాడు.
## వ్యక్తిగత జీవితం
భగవంత్ మాన్ ఇంద్రప్రీత్ కౌర్‌ను వివాహం చేసుకొని కౌర్‌కు 2015లో విడాకులు ఇచ్చాడు. వారికీ మన్ కుమార్తె సీరత్, కుమారుడు దిల్షాన్ ఉన్నాడు. ఆయన గుర్‌ప్రీత్ కౌర్ ను 2022 జూలై 7న రెండవ వివాహం చేసుకోగా వారికీ 2024 మార్చి 28న కుమార్తె జన్మించింది.

## రాజకీయ జీవితం
భగవంత్ మాన్ 2011లో కొత్తగా ఏర్పడిన పంజాబ్ పీపుల్స్ పార్టీ నుండి తన రాజకీయ జీవితాన్ని ప్రారంభించి 2012లో పంజాబ్ పీపుల్స్ పార్టీ టిక్కెట్‌పై లెహ్రా అసెంబ్లీ స్థానం నుంచి పోటీ చేసి ఓడిపోయాడు. అతను ఆ తర్వాత పంజాబ్ పీపుల్స్ పార్టీకి రాజీనామా చేసి 2014లో ఆమ్ ఆద్మీ పార్టీలో చేరాడు. 

అతను 2014 లోక్‌సభ ఎన్నికల్లో సంగ్రూర్ నుండి ఆమ్ ఆద్మీ పార్టీ తరపున పోటీ చేసి తన సమీప ప్రత్యర్థి సుఖ్‌దేవ్ సింగ్ ధిండాపై గెలిచి తొలిసారి లోక్‌సభకు ఎంపీగా ఎన్నికయ్యాడు. అతను తిరిగి 2019 లోక్‌సభ ఎన్నికల్లో పోటీ చేసి వరుసగా రెండోసారి ఎంపీగా ఎన్నికయ్యాడు. 

భగవంత్‌ సింగ్ మాన్‌ను పంజాబ్ అసెంబ్లీ ఎన్నికల్లో ఆమ్ ఆద్మీ పార్టీ ముఖ్యమంత్రి అభ్యర్థిగా 2022 జనవరి 18న ప్రకటించింది. అతను 2022లో ఎన్నికల్లో ధురీ అసెంబ్లీ నియోజకవర్గం నుండి పోటీ చేసి 58,206 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

భగవంత్ మాన్ ధురి స్థానం నుండి అసెంబ్లీకి ఎన్నికవడంతో అతను 2022 మార్చి 15న తన ఎంపీ పదవికి రాజీనామా చేశాడు. అతను పంజాబ్ 17వ ముఖ్యమంత్రిగా 2022 మార్చి 16న స్వాతంత్ర్య స‌మ‌ర యోధుడు భ‌గ‌త్ సింగ్ స్వ‌గ్రామం ఖ‌త్క‌ర్ క‌లాన్‌లో ప్ర‌మాణం స్వీకారం చేశాడు.
## ఇవి కూడా చూడండి
* కుల్తార్ సింగ్ సంధ్⁬వాన్

## మూలాలు

వర్గం:1972 జననాలు
వర్గం:లోక్‌సభ సభ్యులు
వర్గం:పంజాబ్ రాజకీయ నాయకులు
వర్గం:పంజాబ్ నుండి ఎన్నికైన లోక్‌సభ సభ్యులు
వర్గం:1973 జననాలు
వర్గం:జీవిస్తున్న ప్రజలు
వర్గం:భారత ఎంపీలు 2019–2024
వర్గం:పంజాబ్ ఎమ్మెల్యేలు 2022–2027
వర్గం:ఆమ్ ఆద్మీ పార్టీ ముఖ్యమంత్రులు
వర్గం:ఆమ్ ఆద్మీ పార్టీ రాజకీయ నాయకులు
వర్గం:పంజాబ్ హోం మంత్రులు
వర్గం:2017 పంజాబ్ శాసనసభ ఎన్నికలలో ఆమ్ ఆద్మీ పార్టీ అభ్యర్థులు
వర్గం:పంజాబీ సిక్కులు
లక్ష్యసేన్

లక్ష్య సేన్ (జననం 16 ఆగస్టు 2001) ఒక భారతీయ బ్యాడ్మింటన్ క్రీడాకారుడు.  అల్మోరాలో జన్మించిన సేన్ బ్యాడ్మింటన్ కుటుంబానికి చెందినవాడు. అతని తండ్రి, D. K. సేన్, భారతదేశంలో కోచ్, అతని సోదరుడు, చిరాగ్ సేన్ కూడా అంతర్జాతీయ బ్యాడ్మింటన్ క్రీడాకారుడు. 
## శిక్షణ
ప్రకాష్ పదుకొనే బ్యాడ్మింటన్ అకాడమీలో శిక్షణ పొందిన సేన్ చాలా చిన్న వయస్సులోనే బ్యాడ్మింటన్ ఆటగాడిగా తన ప్రతిభను కనబరిచాడు. అతను BWF ప్రపంచ జూనియర్ ర్యాంకింగ్‌లో నంబర్ వన్ జూనియర్ సింగిల్స్ ప్లేయర్ అయ్యాడు. ఫిబ్రవరి 2017లో సేన్ సీనియర్ అంతర్జాతీయ స్థాయిలో పోటీ పడ్డాడు. 
## కెరీర్
2016 ఇండియా ఇంటర్నేషనల్ సిరీస్ టోర్నమెంట్‌లో పురుషుల సింగిల్స్ టైటిల్‌ను గెలుచుకున్నాడు. అతను 2018 ఆసియా జూనియర్ ఛాంపియన్‌షిప్స్‌లో టాప్ సీడెడ్ వరల్డ్ నం. 1 కున్లావుట్ విటిడ్‌సర్న్‌ను ఫైనల్‌లో ఓడించి ఛాంపియన్‌గా నిలిచాడు.

సేన్ 2018 సమ్మర్ యూత్ ఒలింపిక్స్‌లో నాలుగో సీడ్‌గా పాల్గొన్నాడు.  అతను 15–21, 19–21 వరుస గేమ్‌లలో చైనీస్ ప్లేయర్ లీ షిఫెంగ్‌తో ఓడిపోవడంతో బాలుర సింగిల్స్ రజత పతకం దక్కించుకున్నాడు.  అతను మిక్స్‌డ్ టీమ్ ఈవెంట్‌లో కూడా పోటీ పడ్డాడు. ఆల్ఫా జట్టుకు బంగారు పతకాన్ని సాధించడంలో సహాయం చేశాడు.

జపాన్‌కు చెందిన యుసుకే ఒనోడెరాను ఓడించి డచ్ ఓపెన్ పురుషుల సింగిల్స్ టైటిల్‌ను గెలుచుకోవడం ద్వారా సేన్ తన తొలి BWF వరల్డ్ టూర్ టైటిల్‌ను కైవసం చేసుకున్నాడు. డచ్ ఓపెన్ అనేది BWF టూర్ సూపర్ 100 టోర్నమెంట్. అతను BWF టూర్ సూపర్ 100 టోర్నమెంట్ అయిన సరలర్లక్స్ ఓపెన్‌ని గెలుచుకున్నాడు. జర్మనీలోని సార్‌బ్రూకెన్‌లో ఈ టోర్నీ జరిగింది. అతను ఫైనల్‌లో చైనాకు చెందిన వెంగ్ హాంగ్‌యాంగ్‌ను ఓడించి టైటిల్‌ను కైవసం చేసుకున్నాడు.

అతను నవంబర్‌లో స్కాటిష్ ఓపెన్‌లో 2019లో తన నాల్గవ టైటిల్‌ను సాధించాడు, పురుషుల సింగిల్స్ సమ్మిట్ క్లాష్‌లో బ్రెజిలియన్ యోగోర్ కొయెల్హోపై విజయం సాధించాడు.

2021లో, అతను BWF ప్రపంచ ఛాంపియన్‌షిప్ సెమీఫైనల్‌కు చేరుకున్నాడు, అక్కడ అతను 21–17, 14–21, 17–21తో శ్రీకాంత్ కిదాంబి చేతిలో ఓడిపోయి కాంస్య పతకంతో సరిపెట్టుకున్నాడు.

2022లో, అతను 2022 ఇండియా ఓపెన్ ఫైనల్‌లో ప్రస్తుత ప్రపంచ ఛాంపియన్ లోహ్ కీన్ యూను ఓడించాడు, తద్వారా అతని మొదటి సూపర్ 500 టైటిల్‌ను కైవసం చేసుకున్నాడు.  అతను 24–22, 21–17తో రెండు వరుస గేమ్‌లలో యూను ఓడించాడు.

## విజయాలు
### అంతర్జాతీయ ఛాంపియన్షిప్స్
*పురుషుల సింగిల్స్*

### యువకుల ఒలంపిక్ క్రీడలు
*బాలుర సింగిల్స్*

### అంతర్జాతీయ జూనియర్ ఛాంపియన్షిప్
*బాలుర సింగిల్స్*

### ఆసియా జూనియర్ ఛాంపియన్షిప్
*బాలుర సింగిల్స్*

### BWF వరల్డ్ టూర్ (3 టైటిల్స్)
BWF వరల్డ్ టూర్, ఇది 19 మార్చి 2017న ప్రకటించబడింది, 2018లో అమలు చేయబడింది,, బ్యాడ్మింటన్ వరల్డ్ ఫెడరేషన్ (BWF) ద్వారా మంజూరు చేయబడిన ఎలైట్ బ్యాడ్మింటన్ టోర్నమెంట్‌ల శ్రేణి.  BWF వరల్డ్ టూర్స్ వరల్డ్ టూర్ ఫైనల్స్, సూపర్ 1000, సూపర్ 750, సూపర్ 500, సూపర్ 300 (HSBC వరల్డ్ టూర్‌లో భాగం), BWF టూర్ సూపర్ 100 స్థాయిలుగా విభజించబడ్డాయి.

*పురుషుల సింగిల్స్*

### BWF ఇంటర్నేషనల్ ఛాలెంజ్/సిరీస్ (7 టైటిల్స్, 3 రన్నరప్)
*Men's singles*

:  BWF International Challenge tournament
:  BWF International Series tournament
:  BWF Future Series tournament

### BWF జూనియర్ ఇంటర్నేషనల్ (2 టైటిల్స్, 1 రన్నరప్)
*Boys' singles*

:  BWF Junior International Grand Prix tournament
:  BWF Junior International Challenge tournament
:  BWF Junior International Series tournament
:  BWF Junior Future Series tournament

## కెరీర్ అవలోకనం

## మూలాలు
ఏకమ్

**ఏకమ్** 2021లో విడుదలైన ఫిలసాఫికల్ డ్రామా తెలుగు సినిమా. బోయపాటి రఘు సమర్పణలో ఆనంద థాట్స్ అండ్ సంస్కృతి ప్రొడక్షన్స్, సంస్కృతి ప్రొడక్షన్స్, డ్రీమ్స్ ఎంట‌ర్‌టైన్‌మెంట్స్ బ్యానర్‌లపై ఎ.కళ్యాణ్ శాస్త్రి, పూజ.ఎమ్, శ్రీరామ్.కె నిర్మించిన ఈ సినిమాకు  వరుణ్ వంశీ దర్శకత్వం దర్శకత్వం వహించాడు. అభిరామ్ వర్మ, శ్వేతావర్మ, తనికెళ్ళ భరణి, అదితి మ్యాకల్, కల్పిక గణేష్, దయానంద్ రెడ్డి ప్రధాన పాత్రల్లో నటించిన ఈ సినిమా 2021 అక్టోబర్ 29న విడుదలైంది. 'ఏకమ్‌' అమెజాన్‌ ప్రైమ్‌ వీడియోలో 503 వ చిత్రంగా 6 జనవరి 2022న విడుదలైంది.

## కథ
ఆనంద్ వర్మ (అభిరామ్), తనికెళ్ళ భరణి (అప్పయ్య పంతులు), అదితి మైకేల్ (దివ్య), కల్పిక గణేష్(నిత్య), దయానంద్ రెడ్డి(డేవిడ్),  శ్వేతా వర్మ (నిర్వాణ) ఈ ఐదుగురి జీవితాల చుట్టూనే ఈ కథ ఉంటుంది.

## నటీనటులు
*అభిరామ్ వర్మ 
*తనికెళ్ళ భరణి  
*కల్పిక గణేష్  
*దయానంద్ రెడ్డి
*అదితి మ్యాకల్  
* శ్వేతావర్మ
*అపూర్వ శ్రీనివాసన్
*లక్ష్మణ్ మీసాల 
*అనీష్ ఆవనూరి
*శ్రీచరణ్

## సాంకేతిక నిపుణులు
*బ్యానర్లు:  ఆనంద థాట్స్ అండ్ సంస్కృతి ప్రొడక్షన్స్, సంస్కృతి ప్రొడక్షన్స్, డ్రీమ్స్ ఎంట‌ర్‌టైన్‌మెంట్స్
*నిర్మాతలు:  ఎ.కళ్యాణ్ శాస్త్రి, పూజ.ఎమ్, శ్రీరామ్.కె
*కథ, స్క్రీన్‌ప్లే, దర్శకత్వం:  వరుణ్ వంశీ  
*సంగీతం: జొస్ ఫ్రాంక్లిన్
*సినిమాటోగ్రఫీ:  ఇక్బాల్ అజ్మీ
*ఎడిటర్: శ్రీనివాస్ తోట  
*ఎగ్జిక్యూటివ్ ప్రొడ్యూసర్: హేమ ప్రకాష్  
*సమర్పణ: బోయపాటి రఘు 
## మూలాలు

వర్గం:2021 తెలుగు సినిమాలు
వధుకట్నం

**వధుకట్నం** 2022లో విడుదలకానున్న తెలుగు సినిమా.  రూరల్‌ అండ్‌ డెవలప్‌మెంట్‌ సోసైటి సమర్పణలో షబాబు ఫిలింస్‌ బ్యానర్‌పై  షేక్‌ బాబు సాహెబ్‌ నిర్మించిన ఈ సినిమాకు భార్గవ గొట్టిముక్కల ద‌ర్శ‌కత్వం వహించాడు. శ్రీహర్ష, ప్రియా శ్రీనివాస్‌, అనన్యా పాణిగ్రహి, మణిచందన ప్రధాన పాత్రల్లో నటించిన ఈ సినిమా ట్రైలర్‌ను న విడుదల చేసి,   సినిమా జనవరి 21న థియేటర్‌లలో విడుదల కానుంది.
## నటీనటులు

*హర్ష  
*ప్రియా శ్రీనివాస్‌ 
*మణిచందన
*అనన్యా పాణిగ్రహి 
*జాన్‌ కుషాల్‌  
*రఘు.జి  
*కవిత శ్రీరంగం  
*ఆర్యన్‌ గౌర
* నాగలక్ష్మి ఇంజి
*రేఖ  
*జబర్దస్త్  రాకెట్ రాఘవ  
*జబర్దస్త్ రాము 
*మాస్టర్ అన్షి శుక్ష   
*మాస్టర్ ధీరజ్

## సాంకేతిక నిపుణులు
*బ్యానర్: షబాబు ఫిలింస్‌  
*నిర్మాత:  షేక్‌ బాబు సాహెబ్‌
*కథ, స్క్రీన్‌ప్లే, దర్శకత్వం: భార్గవ గొట్టిముక్కల  
*సంగీతం: ప్రభు ప్రవీణ్  లంక  (నాని)
*సినిమాటోగ్రఫీ: ఎస్.డి. జాన్
*ఆర్ట్ డైరెక్టర్: విజయకృష్ణ
*ఎడిటర్: సునీల్ మహారాణ 
*పాటలు: శ్రీరామ్ తపస్వి, షేక్ బాబు సాహెబ్

## మూలాలు
మణిచందన

**మణిచందన** తెలుగు సినీరంగానికి చెందిన సినిమా నటి. ఆమె తొలిప్రేమ సినిమాలో చిన్నపాత్రలో నటించి సినీరంగంలోకి అడుగుపెట్టి తరువాత తమిళ, కన్నడ సినిమాల్లో నటించింది. 

మణిచందన నరేశ్‌ సరసన ప్రధాన పాత్రలో నటించిన లఘు చిత్రం 'పెంకుటిల్లు' 'ఈటీవీ విన్‌' ఓటీటీలో 2025 మే 4 నుండి స్ట్రీమింగ్‌ ప్రారంభమైంది.

## నటించిన పలు సినిమాలు
*తొలిప్రేమ - తెలుగు (1998)		
*కిలాడీ - కన్నడ (2000)	
*పెళ్ళాం వచ్చింది - తెలుగు (2000)		
*మానసిచ్చాను - తెలుగు (2000)
*ఆజాద్ - తెలుగు (2000)
* పోస్ట్‌మాన్ - తెలుగు (2000)
*టెన్షన్ లో టెన్షన్ - తెలుగు (2000)
*ఎన్.టి.ఆర్.నగర్ - తెలుగు (2000)
*వన్నా తమిజ్హ్ పట్టు - తమిళ (2000)	
*వంశకొబ్బ - కన్నడ (2002)	
*దేవి నాగమ్మ - తెలుగు (2002)	
*నిజం - తెలుగు (2003)	
*ఓ ప్రియతమా - కన్నడ (2006)
*ఉంగరాల రాంబాబు - తెలుగు (2017)	
*ఆచారి అమెరికా యాత్ర - తెలుగు (2018)	
*అమీర్‌పేట్ టు అమెరికా - తెలుగు (2018)	
*బుర్రకథ - తెలుగు (2019)
*ఎంత మంచివాడవురా! - తెలుగు (2020)
*నాంది - తెలుగు (2021)
* చేరువైన దూరమైన - తెలుగు (2021)
* రాధాకృష్ణ - తెలుగు (2021)
* మోస్ట్ ఎలిజిబుల్ బ్యాచ్‌ల‌ర్ - తెలుగు (2021)
* వధుకట్నం - తెలుగు (2022)
*బజార్‌ రౌడి - తెలుగు (2022)
* సర్కారు నౌకరి (2024)
*భ‌లే ఉన్నాడే (2024)
*దేవర (2024)
* సీతా పయనం (2026)

## మూలాలు

## బయటి లింకులు
* 
* 

వర్గం:తెలుగు సినిమా నటీమణులు
వర్మ.. వీడు తేడా

**వర్మ.. వీడు తేడా** 2022లో విడుదల కానున్న సస్పెన్స్ థ్రిల్లర్ తెలుగు సినిమా.  నట్టి లక్ష్మి, శ్రీధర్ పొత్తూరి సమర్పణలో క్విటీ ఎంట‌ర్‌టైన్‌మెంట్స్, నట్టీస్ ఎంట‌ర్‌టైన్‌మెంట్స్ బ్యానర్‌లపై నట్టి కరుణ నిర్మించిన ఈ సినిమాకు నట్టి కుమార్‌ దర్శకత్వం వహించాడు. నట్టి క్రాంతి, ముస్కాన్‌, సుపూర్ణ మలాకర్‌ ప్రధాన పాత్రల్లో నటించిన ఈ సినిమా తెలుగుతో పాటు హిందీ, తమిళ, కన్నడ, మలయాళ భాషల్లో జనవరి 21న విడుదలైంది.
## చిత్ర నిర్మాణం
ఈ సినిమా షూటింగ్ ప్రారంభోత్సవం 2020 సెప్టెంబర్ 9న హైదరాబాద్‌లోని రామానాయుడు స్టూడియోలో జరిగింది. ఈ సినిమాలో రాహుల్ సిప్లిగంజ్ పాడిన 'పిచ్చోడి చేతిలో రాయి.. ఈ సైకో వర్మనే మన భాయి' లిరికల్ పాటను 2 జనవరి  2021లో  విడుదల చేశారు.

## నటీనటులు

*నట్టి క్రాంతి  
*ముస్కాన్‌  
*సుపూర్ణ మలాకర్‌
*చమక్ చంద్ర  
*కేదార్ శంకర్
*సంధ్య
*అప్పాజీ అంబరీష దర్భా
*మీనా
* రూపలక్ష్మి
*కబుర్లు నవ్యా
*రమ్య

## సాంకేతిక నిపుణులు
*బ్యానర్లు: క్విటీ ఎంట‌ర్‌టైన్‌మెంట్స్, నట్టీస్ ఎంట‌ర్‌టైన్‌మెంట్స్
*నిర్మాత: నట్టి కరుణ
*కథ, స్క్రీన్‌ప్లే, దర్శకత్వం:  నట్టికుమార్
*సంగీతం:  రవిశంకర్
*సినిమాటోగ్రఫీ:  జనార్దన్ నాయుడు
*ఎడిటింగ్: గౌతంరాజు  
*ఆర్ట్: కె.వి.రమణ  
*ఫైట్స్: వింగ్ చున్ అంజి
## మూలాలు

వర్గం:2022 తెలుగు సినిమాలు
షేక్ రషీద్

గుంటూరు జిల్లా ప్రత్తిపాడు మండలం పాతమల్లాయపాలెంకు చెందిన తెలుగు కుర్రాడు  షేక్ రషీద్  వెస్టిండీస్‌లో జనవరి 14 నుంచి ఫిబ్రవరి 5వ తేదీ వరకు జరగనున్న ఐసీసీ అండర్‌–19 మెన్స్‌ క్రికెట్‌ వరల్డ్‌ కప్‌ 2022 కు బీసీసీఐ ప్రకటించిన  పదిహేడు మంది సభ్యులలో ఆంధ్రా క్రికెట్‌ అసోసియేషన్‌ నుంచి వైస్‌ కెప్టెన్‌గా ఎంపికయ్యాడు. 

ఆయన 2025 ఐపీఎల్‌లో ఏప్రిల్ 14న లక్నో సూపర్ జెయింట్స్ తో జరిగిన మ్యాచుతో అరంగేట్రం చేశాడు.

## జననం
ప్రత్తిపాడు మండలం పాతమల్లాయపాలెంకు చెందిన షేక్‌ బాలీషా, జ్యోతిలకు ఇద్దరు కుమారులు. పెద్దకుమారుడు రియాజ్‌ మెకానికల్‌ ఇంజినీరింగ్‌ చదువుతుండగా, రెండవ కుమారుడు రషీద్‌ ప్రస్తుతం నరసరావుపేటలోని రెడ్డి కళాశాలలో ఇంటర్‌ సెకండియర్‌ చదువుతున్నాడు. తండ్రి వృత్తిరీత్యా ప్రైవేటు ఉద్యోగి.

## కోచ్‌ కృష్ణారావు
కోచ్ కృష్ణారావు ఆధ్వర్యంలో మంగళగిరి క్రికెట్ అకాడమీలో శిక్షణ పొందిన రషీద్ వినూ మాన్కడ్ టోర్నీలో మూడు శతకాలు బాది సెలక్టర్ల దృష్టిని ఆకర్షించి, భారత అండర్-19 జట్టుకి వైస్ కెప్టెన్‌గా ఎంపికయ్యాడు.

## క్రీడా ప్రస్థానం

* తొమ్మిదో ఏటనే అండర్‌-14 క్రికెట్‌లో అరంగేట్రం చేసిన రషీద్‌ అంతర్‌ జిల్లాల పోటీల్లో భాగంగా శ్రీకాకుళంపై పన్నెండేళ్ల వయస్సులోనే ట్రిపుల్‌ సెంచరీ చేసాడు.

* 2017లో అండర్‌-16 కేటగిరీలో 674 పరుగులు చేసి ఆ టోర్నీలోనే హయ్యెస్ట్ రన్నర్‌గా రషీద్ నిలిచాడు.

* 2018 లో  అండర్‌-19లో 680 రన్స్‌తో జాతీయ స్థాయిలో అత్యధిక పరుగులు సాధించిన బ్యాటర్ల జాబితాలో రెండో స్థానాన్ని కైవసం చేసుకున్నాడు.

* 2021 లో  వినూ మన్కడ్‌లో ఆరు మ్యాచ్‌లాడిన రషీద్‌ రెండు శతకాలు, రెండు హాఫ్‌ సెంచరీలతో 400కు పైగా పరుగులు చేసాడు.

* చాలెంజర్‌ ట్రోఫీలో మూడు మ్యాచ్‌ల్లో బరిలోకి దిగిన రషీద్  ఒక అజేయ సెంచరీ సహా 275 పరుగులు చేసి సెలెక్టర్ల దృష్టిని ఆకర్షించాడు.

## సచిన్ నా ఆరాధ్య క్రికెటర్
భారత అండర్-19 జట్టుకి వైస్ కెప్టెన్‌గా ఎంపికైనందుకు సంతోషం వ్యక్తం చేసిన షేక్ రషీద్  సచిన్ తన ఆరాధ్య క్రికెటర్ అని చెప్పుకొచ్చాడు.

## మూలాలు

వర్గం:క్రికెట్ క్రీడాకారులు
వర్గం:క్రికెట్ కెప్టెన్లు
వర్గం:గుంటూరు జిల్లా క్రీడాకారులు
వర్గం:ఆంధ్రా క్రీడాకారులు
వర్గం:తెలుగు క్రీడాకారులు
సొనాలీ చౌదరి

**సొనాలీ చౌదరి**,  బెంగాలీ సినిమా, టెలివిజన్ నటి. *సాత్ భాయ్ చంపా,* *ఇచ్ఛే నోడీ వంటి* అనేక బెంగాలీ టెలివిజన్ కార్యక్రమాలలో నటించింది.

## జననం, విద్య
సొనాలీ చౌదరి 1980లో పశ్చిమ బెంగాల్ లోని కోల్‌కతాలో జన్మించింది. కోల్‌కతాలోని అలీపూర్ మల్టీపర్పస్ ప్రభుత్వ బాలికల ఉన్నత పాఠశాలలో తన ప్రాథమిక విద్యను పూర్తిచేసిన సొనాలీ, తరువాత కలకత్తా విశ్వవిద్యాలయం నుండి పట్టా అందుకుంది.

## వ్యక్తిగత జీవితం
రజత్ ఘోష్ దస్తిదార్‌తో సొనాలీ చౌదరి వివాహం జరిగింది.

## సినిమాలు

* దోతారా (2019)
* కట్ ఇట్
* కార్నెల్
* అమర్ పృథిబి (2015)
* 8:08 ఎర్ బొంగాన్ లోకల్ (2012)
* బై బై బ్యాంకాక్ (2011)
* టార్గెట్ (2010)
* ఛా-ఇ చూటీ (2009)
* అగ్ని (2004)
* శక్తి (2004)
* కె అపోన్ కె పోర్ (2003)
* షిబా (2002)
* బిద్రోహిణి (2020)

## టెలివిజన్

* కుండో ఫులేర్ మాలా(స్టార్ జల్షా)
* ఇచ్చే నోడి (స్టార్ జల్షా)
* జోల్ నుపూర్ (స్టార్ జల్షా) 
* మా...తోమయ్ చర ఘుం అషేనా (స్టార్ జల్షా)
* కాజోల్ బ్రోమోరా
* అగ్నిపరిక్ష (జీ బంగ్లా)
* హాత్ బరాలీ బంధు
* షోలో అనా
* రోయిలో ఫెరార్ నిమోంట్రాన్
* కి ఆశయ్ బధి ఖేలాఘర్
* నిర్ భంగా జోర్
* అశంబాబ్
* ఖేలా (జీ బంగ్లా)
* రాజా అండ్ గోజా (జీ బంగ్లా)
* నిజేర్ జాన్యే షోక్ (డిడి బంగ్లా)
* కోనే బౌ (సన్ బంగ్లా)
* రాణి పద్మావతిగా సాత్ భాయ్ చంపా (జీ బంగ్లా)
* దీదీ నం.1 (జీ బంగ్లా)
* శ్రీమతి ఛాంపియన్ (కలర్స్ బంగ్లా)

### రియాలిటీ షోలు

* డ్యాన్స్ బంగ్లా డ్యాన్స్ జడ్జి (జీ బంగ్లా)
* అబ్బులిష్ హోస్ట్ (కలర్స్ బంగ్లా)
* శ్రీమతి ఛాంపియన్ హోస్ట్ (కలర్స్ బంగ్లా)
* దాదాగిరి అన్‌లిమిటెడ్ సీజన్ 8 (జీ బంగ్లా)
* అగ్నిపరీక్ష అపర్ణగా దీదీ నంబర్ 1 సీజన్ 7 పోటీదారు (జీ బంగ్లా) 
* తన భర్త రజత్ తో దీదీ నంబర్ 1 సీజన్ 8 కంటెస్టెంట్ (జీ బంగ్లా)

## మూలాలు

## బయటి లింకులు
* 

వర్గం:1980 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
వర్గం:టెలివిజన్ నటీమణులు
అపరాజిత ఘోష్ దాస్

**అపరాజిత ఘోష్ దాస్**, బెంగాలీ సినిమా, టెలివిజన్ నటి. 2004లో అంజన్ దాస్ దర్శకత్వం వహించిన *ఇతి శ్రీకాంత* సినిమాతో సినిమాల్లోకి ప్రవేశించింది. తరువాత అంజన్ దత్ దర్శకత్వంలో 2008లో వచ్చిన *ఛలో లెట్స్ గో* సినిమాలో కూడా నటించింది.

## జననం, విద్య
అపరాజిత 1970లో పశ్చిమ బెంగాల్ లోని కోల్‌కతాలో జన్మించింది. రవీంద్రభారతి విశ్వవిద్యాలయం నుండి పోస్ట్ గ్రాడ్యుయేట్ పూర్తిచేసింది.

## నటించినవి
### సినిమాలు

* *రాజ్‌లోఖి ఓ శ్రీకాంతో* (2019)
* *పోస్టో* (2017)
* *భెంగ్చి* (2015)
* *ఏక్ ఫాలీ రోడ్* (2014)
* *బకితా బైక్తిగోటో* (2013)
* *తఖన్ తీష్* (2011)
* *హాతే రోయిలో పిస్టల్* (2011)
* *ఏక్తు ఆంటోరికోటార్ జోన్నో* (2010)
* *చౌరస్తా- క్రాస్‌రోడ్స్ ఆఫ్ లవ్* (2009)
* *10:10* (2008)
* *చలో లెట్స్ గో* (2008)
* *రాత్ బరోటా పంచ్* (2005)
* *ఇతి శ్రీకాంత* (2004)
* *రాత్ బరోటా పంచ్*

### టెలివిజన్
* 2005-07: ఏక్ దిన్ ప్రతిదిన్ (*మోహోర్‌)*
* 2007: బిజోయిని (*బ్రోమోర్‌)*
* 2008-10: *ఏఖానే ఆకాష్ నీల్* (హియా ఛటర్జీ)
* 2012: *చెక్‌మేట్ (డిటెక్టివ్ మృణాళిని దోస్తిదార్‌)*
* 2015-16: *కోజాగోరి* (కోజాగోరి మల్లిక్ అకా *ఫుల్ఝూరి)*
* 2016-18: *కుసుమ్ డోలా* (*డాల్*)

## మూలాలు

## బయటి లింకులు
* 

వర్గం:1970 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
వర్గం:టెలివిజన్ నటీమణులు